******



**Anul 2024 – numărul 45**

**4 - 8 noiembrie**

***Din conținutul acestui număr*:**

[Selecție de Acte normative apărute în Monitorul Oficial al României 3](#_Toc182207036)

[Comunicate de presă / Știri ale Guvernului României 5](#_Toc182207037)

[Săptămâna Europeană a Fertilității, marcată de Guvern 5](#_Toc182207038)

[Premierul Marcel Ciolacu: Progresele înregistrate de România în lupta împotriva antisemitismului se datorează inclusiv activității Comisiei Internaționale pentru Studierea Holocaustului în România – Elie Wiesel 5](#_Toc182207039)

[Întâlnirea consilierului de stat, prof. Dr. Carmen Orban, cu reprezentanți ai pacienților cu boli rare 6](#_Toc182207040)

[Declarații susținute de premierul Marcel Ciolacu, la începutul ședinței de Guvern 6](#_Toc182207041)

[Întrevederea premierului Marcel Ciolacu cu o delegație de investitori condusă de viceministrul Economiei, Comerțului și Industriei din Japonia, Shinji Takeuchi 7](#_Toc182207042)

[Conferința internațională „20 de ani de la Raportul Final al Comisiei Internaționale pentru Studierea Holocaustului în România – Elie Wiesel” 9](#_Toc182207043)

[Vizita de lucru a premierului Marcel Ciolacu în Republica Franceză 11](#_Toc182207044)

[Informație Europeană 16](#_Toc182207045)

[NOUTĂȚI – Informații UTILE 16](#_Toc182207046)

[Investiții noi în educație, prin Programul Regional Vest. 3,2 milioane de euro, pentru modernizarea Universității de Științele Vieții din Timișoara și a Centrului Universitar UBB Reșița 16](#_Toc182207047)

[Lista plăților PDD – 08.11.2024 17](#_Toc182207048)

[Listă plăți PEO la data de 06.11.2024 17](#_Toc182207049)

[PEO: Lista intermediară  a proiectelor aprobate în etapa de evaluare tehnică și financiară calitativă (ETFC) privind apelul de proiecte PEO/447/PEO\_P5/OP4/ESO4.6/PEO\_A65\_C, cu titlul „Sistem unitar pentru educație timpurie incluzivă și de calitate (SU-ETIC)” 17](#_Toc182207050)

[Listă plăți PIDS la data de 01.11.2024 17](#_Toc182207051)

[Listă plăți PEO la data de 01.11.2024 17](#_Toc182207052)

[PEO: Lista de întrebări și răspunsuri frecvente aferente apelurilor de proiecte „Sprijin pentru stimularea ocupării prin furnizarea de măsuri active în pachete de servicii integrate” 18](#_Toc182207053)

[Lista plăților PTJ 2024 – actualizare 31.10.2024 18](#_Toc182207054)

[PNRR 18](#_Toc182207055)

[Noi detalii pentru beneficiarii investițiilor I4 și I7 – RePowerEU 18](#_Toc182207056)

[Instrucțiuni pentru firmele care doresc să se înroleze în platforma RePowerEU – I4 și I7 19](#_Toc182207057)

[Consultări Publice 19](#_Toc182207058)

[Programul Sănătate: Centralizatorul privind observațiile, propunerile și întrebările primite ca urmare a finalizării perioadei de consultare publică, derulată în perioada 08 – 29.10.2024 la Ghidul Solicitantului pentru apelul de proiecte “Organizarea și implementarea la nivel național a unui program de prevenție, depistare precoce (screening), diagnostic și direcționare către tratament a cancerului pulmonar” 19](#_Toc182207059)

[Consultare publică: Ghidul Solicitantului pentru Apelul de proiecte „Investiții în infrastructura unităților care furnizează servicii de paliaţie” 20](#_Toc182207060)

[Consultare publică, PEO: Ghidul „Măsuri active de ocupare pentru tineri, inclusiv pentru tineri NEET – TERITORIUL ITI DELTA DUNĂRII” 20](#_Toc182207061)

[Apeluri – Finanțări 20](#_Toc182207062)

[PEO: Lista de întrebări și răspunsuri frecvente aferente apelurilor de proiecte „Competențe digitale pentru piaţa muncii” 20](#_Toc182207063)

[PoIDS: Ghidul „Servicii de sprijin și reabilitare pentru reintegrarea socială a persoanelor care se confruntă cu dependența de droguri și/sau alcool” 21](#_Toc182207064)

[Programul Sănătate: Instrucțiunile orientative privind completarea cererilor de finanțare care vor fi depuse în cadrul apelurilor lansate în contextul Obiectivului de politică 4: O Europă mai socială și mai favorabilă incluziunii, prin implementarea Pilonului european al drepturilor sociale 21](#_Toc182207065)

[Autoritatea de Management pentru Programul Incluziune și Demnitate Socială (PoIDS) 2021-2027 informează solicitanții că începând de astazi 05.11.2024 vor primi, prin sistemul informatic MySMIS 2021, solicitări de clarificări aferente etapei de evaluare tehnică și financiară calitativă (ETFC) 21](#_Toc182207066)

[Programul Sănătate: a fost actualizat Ghidul Solicitantului pentru Apelul de proiecte: „Investiții în infrastructura unităților sanitare publice de recuperare/reabilitare medicală” 22](#_Toc182207067)

[Din Actualitatea Europeană 22](#_Toc182207068)

[Comisia și autoritățile naționale solicită ca Temu să respecte legislația UE privind protecția consumatorilor 22](#_Toc182207069)

[Comisia și țările UE simulează atacuri cibernetice la scară largă pentru a îmbunătăți gradul de pregătire 23](#_Toc182207070)

[Comisarul european pentru agricultură, Janusz Wojciechowski, efectuează o vizită în România 23](#_Toc182207071)

[Participarea Ramonei Chiriac la evenimentul „Fondul Social pentru Climă: Provocări și Oportunități” 24](#_Toc182207072)

[Statistici: Consiliul adoptă un regulament revizuit și aprobă concluzii privind statisticile europene 25](#_Toc182207073)

[Apele uzate urbane: Consiliul adoptă noi norme pentru o epurare mai eficientă 26](#_Toc182207074)

[UE adoptă norme pentru a măsura mai bine contribuția mediului la economie 27](#_Toc182207075)

[Fondul de redresare și reziliență: Consiliul dă undă verde planurilor modificate ale Țărilor de Jos și Cehiei 29](#_Toc182207076)

[Combaterea criminalității transfrontaliere: Consiliul adoptă un act legislativ al UE privind transferul de proceduri 29](#_Toc182207077)

[Fiscalitate: Consiliul ajunge la un acord cu privire la pachetul legislativ intitulat „TVA în era digitală” 30](#_Toc182207078)

[Materiale de construcții: Consiliul adoptă o lege privind produsele pentru construcții curate și inteligente 33](#_Toc182207079)

[Solvabilitate II și IRRD: Consiliul aprobă noi norme pentru sectorul asigurărilor 34](#_Toc182207080)

[Inteligența artificială (IA): Consiliul aprobă concluzii menite să consolideze ambițiile UE 34](#_Toc182207081)

[Hidrogen: Consiliul solicită punerea rapidă în aplicare a legislației UE și acțiuni coordonate pentru rețele, industrie și investitori 35](#_Toc182207082)

[Dialogul macroeconomic cu partenerii sociali, desfășurat la 4 noiembrie 2024 36](#_Toc182207083)

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României

**în perioada 4 - 8 noiembrie, 2024**

**Monitorul Oficial, Partea I, nr. 1097/ 4 noiembrie 2024**

* Nr. **178** / **23 Octombrie 2024**, Ministerul Afacerilor Interne - Ordin pentru modificarea și completarea unor acte normative în domeniul permiselor de conducere.

**Monitorul Oficial, Partea I, nr. 1098/ 4 noiembrie 2024**

* Nr. **83** / **31 Octombrie 2024**, Autoritatea Națională de Reglementare în Domeniul Energiei - Ordin pentru aprobarea Procedurii de anulare a obligațiilor de plată accesorii datorate bugetului Autorității Naționale de Reglementare în Domeniul Energiei.

**Monitorul Oficial, Partea I, nr. 1099/ 4 noiembrie 2024**

* Nr. **271** / **1 Noiembrie 2024**, Parlamentul României - Lege pentru modificarea și completarea Legii nr. 119/1996 cu privire la actele de stare civilă.
* Nr. **6438** / **31 Octombrie 2024**, Ministerul Finanțelor - Ordin pentru modificarea și completarea Procedurii de anulare a unor obligații bugetare, aprobată prin Ordinul ministrului finanțelor nr. 5.521/2024.

**Monitorul Oficial, Partea I, nr. 1101/ 4 noiembrie 2024**

* Nr. **1364** / **30 Octombrie 2024**, Guvernul României - Hotărâre privind aprobarea amplasamentului, declanșarea procedurilor de expropriere a imobilelor proprietate privată, aprobarea listei imobilelor proprietate privată supuse exproprierii, aprobarea listei imobilelor proprietate publică a statului, aprobarea listei imobilelor proprietate publică a unităților administrativ-teritoriale situate pe coridorul de expropriere aferent obiectivului „Racordarea la Sistemul electroenergetic național a Centralei Hidroelectrice Dumitra și a Microhidrocentralei Livezeni“ din cadrul lucrării de utilitate publică și interes național „Amenajarea hidroenergetică a râului Jiu pe sectorul Livezeni-Bumbești“, județele Gorj și Hunedoara.

**Monitorul Oficial, Partea I, nr. 1103/ 5 noiembrie 2024**

* Nr. **272** / **4 Noiembrie 2024**, Parlamentul României - Lege pentru modificarea și completarea Legii nr. 211/2004 privind unele măsuri pentru asigurarea informării, sprijinirii și protecției victimelor infracțiunilor.
* Nr. **405** / **28 Octombrie 2024**, Ministerul Agriculturii și Dezvoltării Rurale - Ordin pentru aprobarea Ghidului solicitantului aferent acțiunii: 3.1.1 - Sprijin pregătitor pentru constituirea/consolidarea capacității grupurilor de acțiune locale și elaborarea strategiilor de dezvoltare locală pentru zonele în care se practică pescuitul și acvacultura, versiunea 1.

**Monitorul Oficial, Partea I, nr. 1105/ 5 noiembrie 2024**

* Nr. **273** / **5 Noiembrie 2024**, Parlamentul României - Lege pentru aprobarea Ordonanței de urgență a Guvernului nr. 29/2019 privind modificarea și completarea unor acte normative în materie electorală, precum și pentru unele măsuri pentru organizarea alegerilor pentru membrii din România în Parlamentul European și a referendumului național din 26 mai 2019.

**Monitorul Oficial, Partea I, nr. 1107/ 5 noiembrie 2024**

* Nr. **2491** / **5 Noiembrie 2024**, Ministerul Mediului, Apelor și Pădurilor - Ordin pentru modificarea Ghidului de finanțare a Programului de stimulare a înnoirii Parcului auto național 2020-2024, aprobat prin Ordinul ministrului mediului, apelor și pădurilor nr. 324/2020.
* Nr. **2492** / **5 Noiembrie 2024**, Ministerul Mediului, Apelor și Pădurilor - Ordin pentru modificarea Ghidului de finanțare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2020-2024, aprobat prin Ordinul ministrului mediului, apelor și pădurilor nr. 323/2020.

**Monitorul Oficial, Partea I, nr. 1109/ 6 noiembrie 2024**

* Nr. **1353** / **30 Octombrie 2024**, Guvernul României - Hotărâre privind aprobarea Strategiei naționale pentru susținerea părinților 2024-2030.
* Nr. **2095** / **6 Noiembrie 2024**, Ministerul Mediului, Apelor și Pădurilor - Rectificare referitoare la Ordinul ministrului mediului, apelor și pădurilor nr. 2.095/2024 privind aprobarea Planului de management al Parcului Național Retezat, incluzând rezervațiile 2.494 Gemenele, 2.496 Peștera Zeicului, împreună cu siturile Natura 2000 suprapuse parțial - ROSCI0217 Retezat și ROSPA0048 Munții Retezat.

**Monitorul Oficial, Partea I, nr. 1113/ 7 noiembrie 2024**

* Nr. **1369** / **7 Noiembrie 2024**, Guvernul României - Hotărâre pentru declasificarea Hotărârii Guvernului nr. 0999/2022 privind trecerea unui imobil aflat în administrarea Regiei Autonome „Administrația Patrimoniului Protocolului de Stat“ din domeniul privat al statului în domeniul public al statului, atribuirea destinației acestuia ca reședință oficială pentru persoanele care au avut calitatea de șef al statului român și pentru modificarea și completarea unor acte normative.

**Monitorul Oficial, Partea I, nr. 1114/ 7 noiembrie 2024**

* Nr. **2499** / **6 Noiembrie 2024**, Ministerul Mediului, Apelor și Pădurilor - Ordin pentru aprobarea Ghidului de finanțare a Programului de stimulare a înnoirii Parcului național de tractoare și mașini agricole autopropulsate.

**Monitorul Oficial, Partea I, nr. 1115/ 7 noiembrie 2024**


* Nr. **274** / **6 Noiembrie 2024**, Parlamentul României - Lege pentru modificarea art. 20 alin. (4) din Legea nr. 448/2006 privind protecția și promovarea drepturilor persoanelor cu handicap.
* Nr. **275** / **6 Noiembrie 2024**, Parlamentul României - Lege pentru modificarea și completarea Legii nr. 226/2023 privind aplicarea unor tarife rutiere pe rețeaua de drumuri naționale din România.
* Nr. **1376** / **7 Noiembrie 2024**, Guvernul României - Hotărâre pentru suplimentarea bugetului Ministerului Finanțelor - Acțiuni generale din Fondul de rezervă bugetară la dispoziția Guvernului, prevăzut în bugetul de stat pe anul 2024.
* Nr. **1035** / **7 Noiembrie 2024**, Guvernul României - Rectificare referitoare la Hotărârea Guvernului nr. 1.035/2024 privind stabilirea cheltuielilor necesare pregătirii, organizării și desfășurării în bune condiții a alegerilor pentru Senat și Camera Deputaților din anul 2024.
* Nr. **1062** / **7 Noiembrie 2024**, Guvernul României - Rectificare referitoare la Hotărârea Guvernului nr. 1.062/2024 privind stabilirea bugetului și a cheltuielilor necesare pregătirii, organizării și desfășurării în bune condiții a alegerilor pentru Președintele României din anul 2024.

**Monitorul Oficial, Partea I, nr. 1116/ 7 noiembrie 2024**

* Nr. **1389** / **7 Noiembrie 2024**, Guvernul României - Hotărâre privind alocarea unei sume din Fondul de rezervă bugetară la dispoziția Guvernului, prevăzut în bugetul de stat pe anul 2024, pentru unele unități administrativ-teritoriale.

**Monitorul Oficial, Partea I, nr. 1118/ 8 noiembrie 2024**

* Nr. **1383** / **7 Noiembrie 2024**, Guvernul României - Hotărâre privind repartizarea pe unități/subdiviziuni administrativ-teritoriale și pe unități de învățământ preuniversitar de stat a sumei, prevăzută în bugetul de stat pe anul 2024, pentru finanțarea Programului național „Masă sănătoasă“.



**Monitorul Oficial, Partea I, nr. 1119/ 8 noiembrie 2024**

* Nr. **413** / **7 Noiembrie 2024**, Ministerul Agriculturii și Dezvoltării Rurale - Ordin pentru modificarea Procedurii de acordare și plată a ajutoarelor de stat în cadrul schemei de ajutor de stat „Creditul fermierului“, aprobată prin Ordinul ministrului agriculturii și dezvoltării rurale nr. 88/2024 .

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă / Știri ale Guvernului României

Săptămâna Europeană a Fertilității, marcată de Guvern

Palatul Victoria va fi iluminat în perioada 4-10 noiembrie, în culorile roz și bleu. Guvernul României se alătură astfel campaniei naționale desfășurată de reprezentanții societății civile pentru conștientizarea problemelor medicale și sociale determinate de infertilitate.  
Campania națională se derulează sub umbrela celei paneuropene European Fertility Week (Săptămâna Europeană a Fertilității) aflată la a IX ediție.

În România, pentru a veni în sprijinul cuplurilor și persoanelor care își doresc copii dar nu îi pot avea din motive medicale, Ministerul Familiei, Tineretului şi Egalității de Șanse a deschis în cursul lunii octombrie procesul de transparență decizională pentru Proiectul de Hotărâre prin care va fi continuat Programul social de interes național de susținere a cuplurilor și a persoanelor singure, pentru creșterea natalității. Acesta vizează derularea și în anul 2025 a Programului FIV, prin care se acordă sprijin financiar pentru procedurile de fertilizare in vitro cuplurilor sau persoanelor care își doresc să aibă copii.

\*

Premierul Marcel Ciolacu: Progresele înregistrate de România în lupta împotriva antisemitismului se datorează inclusiv activității Comisiei Internaționale pentru Studierea Holocaustului în România – Elie Wiesel

Conferința internațională „20 de ani de la Raportul Final al Comisiei Internaționale pentru Studierea Holocaustului în România – Elie Wiesel”, organizată de Cancelaria Prim-Ministrului, Ministerul Afacerilor Externe și Institutul Național pentru Studierea Holocaustului în România "Elie Wiesel" a avut loc în data de 5 noiembrie 2024, la Palatul Victoria.

Sesiunile s-au desfășurat cu participarea foștilor membri ai Comisiei Wiesel, a reprezentanților guvernamentali, ai mediului academic și ai societății civile și au urmărit crearea unei platforme de reflecție cu privire la măsurile adoptate de autoritățile române după andosarea Raportului și impactul acestora, discutarea provocărilor întâmpinate, inclusiv a celor actuale, și identificarea pașilor de urmat.  
Discuțiile au evidențiat modul în care a fost creată și a funcționat Comisia, cu accent pe contextul istoric și socio-politic al anilor 2003-2004. Vorbitorii au recunoscut rolul Raportului în fundamentarea politicilor publice ulterioare ale statului român, precum și progresele realizate de România pe parcursul acestor două decenii. Dialogul a relevat importanța educației în ansamblul politicilor dedicate păstrării memoriei Holocaustului și a celor dedicate prevenirii și combaterii antisemitismului, fiind puse în oglindă perioadele în care educația pe acest palier a fost deficitară și impactul pozitiv al revizuirii manualelor, respectiv al avansului inițiativelor educaționale specifice.

În mesajul transmis, Marcel Ciolacu, prim-ministrul României, a arătat că "progresele înregistrate de România în lupta împotriva antisemitismului și păstrarea memoriei Holocaustului, dar și rolul de model regional, se datorează inclusiv deciziei de a înființa Comisia și recomandărilor incluse în Raportul Final al acesteia. Activitatea istoriografică și cea memorială pe care le-a reunit Comisia în forma Raportului reprezintă un document unic, nemaiîntâlnit în politica altor țări europene cu privire la asumarea tragediei evreilor și romilor în perioada celui de al Doilea Război Mondial."

De asemenea, prim-ministrul României a subliniat că "dacă acum 20 de ani societatea românească a avut nevoie de o Comisie Internațională pentru a-și asuma propriul trecut istoric, astăzi, tot ceea ce facem, toate măsurile adoptate și demersurile realizate, sunt politici publice guvernamentale sau inițiative civice. Am ajuns în punctul în care memoria trecutului și conștiința istorică ne obligă să fim consecvenți pentru a cimenta o societate responsabilă, democrată, bazată pe respectul față de drepturile omului, în care ura nu are ecou."

Acesta a transmis că toate măsurile "sunt necesare pentru a construi o societate care rezistă și se opune ideilor care promovează încălcarea sistematică a drepturilor și libertăților fundamentale ale omului." Totodată, a subliniat angajamentul ferm al Guvernului pentru păstrarea vie a memoriei Holocaustului și a victimelor nevinovate, evrei și romi, precum și pentru protejarea supraviețuitorilor Holocaustului.

\*

Întâlnirea consilierului de stat, prof. Dr. Carmen Orban, cu reprezentanți ai pacienților cu boli rare

Consilierul de stat Carmen Orban a avut astăzi, la Palatul Victoria, o întrevedere cu reprezentantul pacienților cu fibroză chistică, domnul Mihăiță Bariz, și doamna Dorina Chiriac, reprezentant al unor pacienți cu boli neurologice rare și mamă a unei fetițe cu o formă rară de epilepsie.

Tema discuției a constituit-o aplicarea neunitară a prevederilor Ordonanței de urgență 106/2024, care a modificat legea 95/2006, și care prevede posibilitatea continuității acordării de servicii medicale în centrele de pediatrie, a pacienților cu boli rare și după vârsta de 18 ani, până la 21 de ani.

Prezent la întâlnirea de la Palatul Victoria, secretarul de stat în Ministerul Sănătății, Tiberiu Brădățan, a confirmat că la Ministerul Sănătății a fost constituit, încă de săptămâna trecută, un grup de lucru care să verifice modul de aplicare a prevederilor legii, identificarea barierelor pentru aplicarea ordonanței și pentru găsirea unor soluții imediate.

Reprezentanții Guvernului au agreat transmiterea de urgență către toate unitățile sanitare care acordă servicii medicale de pediatrie a unui document prin care să precizeze managerilor obligativitatea respectării ordonanței, precum și a tratării  pacienților cu boli rare aduși de serviciile de Ambulanță în toate unitățile de urgență, inclusiv pediatrice.

Rezolvarea acestor cazuri reprezintă o prioritate a Guvernului care a și adoptat, în acest scop, Ordonanța de urgență 106/2024.

La întâlnirea de la Palatul Victoria a participat și consilierul de stat în Cancelaria Prim-Ministrului, Minel Ivașcu.

\*

Declarații susținute de premierul Marcel Ciolacu, la începutul ședinței de Guvern

Marcel Ciolacu: Cel mai important proiect de astăzi este susținerea, printr-un ajutor de stat de aproape 100 de milioane de euro, a fabricii ridicate de Nokian Tyres la Oradea. Am fost acolo, împreună cu colegii mei, și am văzut o uzină ultramodernă de anvelope auto, cu tehnologie de ultimă generație. Investiția de peste 625 de milioane de euro va oferi 550 de noi locuri de muncă. Este modelul de succes în care Guvernul sprijină o mare investiție privată ce generează un efect multiplicator în economie, la nivel regional și local. Este un pas major în programul de Reindustrializare a țării și vrem să multiplicăm exemplul de la Oradea în toate județele României.

Preluăm azi soluțiile rezultate din consultările noastre cu mediul de afaceri pentru reducerea birocrației și simplificăm procedurile administrative în cazul românilor ce obțin venituri extrasalariale. Folosim un formular digital precompletat, ca să ușurăm astfel munca tuturor. Adoptăm și alte măsuri preluate tot de la mediul privat pentru a eficientiza sistemul RO e-Transport și a nu genera blocaje în activitatea companiilor.

Tot în sprijinul companiilor private, majorăm bugetul Ministerului Finanțelor cu 85 de milioane de lei pentru a plăti ajutoarele de stat luna aceasta. Vorbim de facilitățile de garantare pentru creditele acordate IMM-urilor, de compensare a creșterii accizei la motorină și sprijinirea investițiilor ce promovează dezvoltarea regională și creează noi locuri de muncă.

Alocăm peste 1,2 miliarde lei pentru modernizarea transportului public de călători și cumpărăm 23 de locomotive electrice noi, capabile să circule cu 160 km/oră și să tracteze până la 16 vagoane de călători. De asemenea, investim și în alte 9 trenuri electrice interregionale de lung parcurs. În paralel, modernizăm și infrastructura feroviară pe ruta ferată Ploiești-Focșani, o lucrare majoră, de peste 143 de kilometri.  
Nu în ultimul rând, îndeplinim azi una dintre prioritățile acestui Guvern susținut în continuare de alianța PSD-PNL, aceea de a sprijini toate comunitățile țării în a-și derula proiectele de investiții! Alocăm astfel fondurile necesare ca toate primăriile care au solicitat susținere, indiferent de culoarea lor politică, să primească banii pentru a continua investițiile în folosul acestor comunități. Vă mulțumesc!

\*

Întrevederea premierului Marcel Ciolacu cu o delegație de investitori condusă de viceministrul Economiei, Comerțului și Industriei din Japonia, Shinji Takeuchi

**Premierul Marcel Ciolacu: Rolul României ca factor de stabilitate în Europa și în regiune, avantajele geostrategice, economice și politice califică țara noastră drept destinație pentru investitori**

Premierul Marcel Ciolacu a avut astăzi, la Palatul Victoria, o întrevedere cu o delegație de investitori japonezi din domeniile energie, cercetare și tehnologie, industrie, infrastructură și bancar, condusă de viceministrul Economiei, Comerțului și Industriei din Japonia, Shinji Takeuchi.

Prim-ministrul a apreciat nivelul relațiilor bilaterale între România și Japonia, dezvoltate în baza Parteneriatului Strategic, al valorilor comune promovate de cele două state și al oportunităților economice oferite de actualul context internațional.

Șeful Executivului a subliniat rolul României ca factor de stabilitate în Europa și în regiune, precum și avantajele geostrategice, economice și politice care o califică drept destinație pentru investitori.

”Guvernul României a modernizat cadrul legislativ în zone-cheie pentru atragerea investițiilor străine, precum Parteneriatul Public-Privat. Avem acum o nouă lege care aduce în România investitori de calibru, avem proiecte majore în domeniile energie, infrastructura rutieră, feroviară și maritimă, în sectorul logistic, precum și un Plan de Reindustrializare a Țării, dublat de o măsură prin care susținem financiar, de la bugetul de stat, investițiile cu impact semnificativ în economie și pe cele derulate în industriile prelucrătoare”, a afirmat prim-ministrul Marcel Ciolacu.

Șeful Executivului a menționat, de asemenea, schemele de ajutor de stat, precum și investițiile în noile tehnologii astfel încât România să devină un adevărat hub tehnologic în centrul și sud-estul Europei.  ”Avem planuri ambițioase în zona nucleară. Experiența și profesionalismul companiilor japoneze reprezintă argumente solide pentru realizarea obiectivelor noastre de a retehnologiza reactoarele nucleare tip Candu, de la Cernavodă, și de a realiza proiectul SMR, primul din Europa. De asemenea, în zona energiilor verzi avem o nouă lege care permite investiții în zona energiei eoliene off-shore, într-un cadru fiscal motivant și predictibil pe termen lung”, a afirmat prim-ministrul Marcel Ciolacu.

Premierul a punctat și faptul că România are expertiza, logistica, capitalul uman și proiectele necesare pentru a deveni unul dintre principalele hub-uri pentru reconstrucția Ucrainei. În acest context, prim-ministrul a amintit interesul României de a dezvolta Portul Constanța, precum și de a susține proiectele de interconectare regională.

Delegația economică japoneză a transmis premierului României interesul   de a consolida sprijinul financiar pentru României în proiecte din domeniile infrastructurii de transport, energie, digitalizare și înaltă tehnologie.

”Oportunitățile de investiții oferite de România sunt deosebit de importante și oferă noi perspective de a dezvolta relațiile noastre bilaterale”, a afirmat viceministrul Economiei, Comerțului și Industriei din Japonia, Shinji Takeuchi.

De asemenea,  oficialul japonez a apreciat contribuția României la organizarea  expoziției mondiale Expo Osaka, Kansai 2025, și a adresat prim-ministrului Marcel Ciolacu invitația de a participa la acest eveniment.

La întrevederea prim-ministrului cu delegația economică japoneză au participat, din partea Guvernului român, ministrul Economiei, Antreprenoriatului și Turismului, Radu Oprea, ministrul Energiei, Sebastian Burduja, ministrul Cercetării, Inovării și Digitalizării, Bogdan Ivan, șeful Cancelariei Prim-Ministrului, Alexandru-Mihai Ghigiu.

\*

Conferința internațională „20 de ani de la Raportul Final al Comisiei Internaționale pentru Studierea Holocaustului în România – Elie Wiesel”

**Premierul Marcel Ciolacu: Progresele înregistrate de România în lupta împotriva antisemitismului se datorează inclusiv activității Comisiei Internaționale pentru Studierea Holocaustului în România – Elie Wiesel**

 Conferința internațională „20 de ani de la Raportul Final al Comisiei Internaționale pentru Studierea Holocaustului în România – Elie Wiesel”, organizată de Cancelaria Prim-Ministrului, Ministerul Afacerilor Externe și Institutul Național pentru Studierea Holocaustului în România "Elie Wiesel" a avut loc în data de 5 noiembrie 2024, la Palatul Victoria.

Sesiunile s-au desfășurat cu participarea foștilor membri ai Comisiei Wiesel, a reprezentanților guvernamentali, ai mediului academic și ai societății civile și au urmărit crearea unei platforme de reflecție cu privire la măsurile adoptate de autoritățile române după andosarea Raportului și impactul acestora, discutarea provocărilor întâmpinate, inclusiv a celor actuale, și identificarea pașilor de urmat.  
Discuțiile au evidențiat modul în care a fost creată și a funcționat Comisia, cu accent pe contextul istoric și socio-politic al anilor 2003-2004. Vorbitorii au recunoscut rolul Raportului în fundamentarea politicilor publice ulterioare ale statului român, precum și progresele realizate de România pe parcursul acestor două decenii. Dialogul a relevat importanța educației în ansamblul politicilor dedicate păstrării memoriei Holocaustului și a celor dedicate prevenirii și combaterii antisemitismului, fiind puse în oglindă perioadele în care educația pe acest palier a fost deficitară și impactul pozitiv al revizuirii manualelor, respectiv al avansului inițiativelor educaționale specifice.

În mesajul transmis, Marcel Ciolacu, prim-ministrul României, a arătat că "progresele înregistrate de România în lupta împotriva antisemitismului și păstrarea memoriei Holocaustului, dar și rolul de model regional, se datorează inclusiv deciziei de a înființa Comisia și recomandărilor incluse în Raportul Final al acesteia. Activitatea istoriografică și cea memorială pe care le-a reunit Comisia în forma Raportului reprezintă un document unic, nemaiîntâlnit în politica altor țări europene cu privire la asumarea tragediei evreilor și romilor în perioada celui de al Doilea Război Mondial."

De asemenea, prim-ministrul României a subliniat că "dacă acum 20 de ani societatea românească a avut nevoie de o Comisie Internațională pentru a-și asuma propriul trecut istoric, astăzi, tot ceea ce facem, toate măsurile adoptate și demersurile realizate, sunt politici publice guvernamentale sau inițiative civice. Am ajuns în punctul în care memoria trecutului și conștiința istorică ne obligă să fim consecvenți pentru a cimenta o societate responsabilă, democrată, bazată pe respectul față de drepturile omului, în care ura nu are ecou."

Acesta a transmis că toate măsurile "sunt necesare pentru a construi o societate care rezistă și se opune ideilor care promovează încălcarea sistematică a drepturilor și libertăților fundamentale ale omului." Totodată, a subliniat angajamentul ferm al Guvernului pentru păstrarea vie a memoriei Holocaustului și a victimelor nevinovate, evrei și romi, precum și pentru protejarea supraviețuitorilor Holocaustului.

**\*\*\***

**Mesajul domnului Ion-Marcel Ciolacu, prim-ministrul României, la conferința de marcare a 20 de ani de la asumarea Raportului Comisiei Internaționale pentru Studierea Holocaustului în România**

 Domnule vicepreședinte al Camerei Deputaților,

Excelențele Voastre domnilor ambasadori,

Distinși membri ai Comisiei Wiesel,

Stimați reprezentanți ai mediului academic,

Doamnelor și domnilor,

Doresc să vă mulțumesc pentru că ați dat curs invitației noastre de a marca 20 de ani de la asumarea Raportului Final al Comisiei Internaționale pentru Studierea  Holocaustului în România, într-un dialog deschis și onest cu privire la realizările României din aceste decenii și pașii de urmat. În cele ce urmează, permiteți-mi să dau citire mesajului domnului Ion-Marcel Ciolacu, prim-ministrul României:

“În urmă cu 20 de ani, la 11 noiembrie, Comisia Internațională pentru Studierea Holocaustului în România a prezentat Președintelui României Raportul său final, care documentează participarea regimului condus de Ion Antonescu la Holocaust.

De atunci și până astăzi, practic, prin politicile publice desfășurate, atât președinția cât și guvernele care s-au succedat au asumat acest Raport. De asemenea, în anul 2016, parlamentul Republicii Moldova a adoptat o declarație politică de acceptare a Raportului.

Comisia a fost condusă de Elie Wiesel, una dintre personalitățile-cheie la nivel mondial care au luptat constant pentru păstrarea memoriei Holocaustului și a impactului pe care această dramă a avut-o asupra umanității. În istoria României, Elie Wiesel rămâne cel care a insuflat în mod decisiv făurirea consensului national pentru asumarea adevărului istoric despre participarea țării noastre în tragedia Holocaustului.

Astăzi, progresele înregistrate de România în lupta împotriva antisemitismului și păstrarea memoriei Holocaustului, dar și rolul de model regional, se datorează inclusiv deciziei de a înființa Comisia și recomandărilor incluse în Raportul Final al acesteia. Activitatea istoriografică și cea memorială pe care le-a reunit Comisia în forma Raportului reprezintă un document unic, nemaiîntâlnit în politica altor țări europene cu privire la asumarea tragediei evreilor și romilor în perioada celui de al Doilea Război Mondial.

În egală măsură, realizările României sunt legate și de contribuția deosebită a istoricilor și a cercetătorilor, precum și de colaborarea strânsă cu partenerii noștri europeni și internaționali.

Doamnelor și domnilor,

Dacă acum 20 de ani societatea românească a avut nevoie de o Comisie Internațională pentru a-și asuma propriul trecut istoric, astăzi, tot ceea ce facem, toate măsurile adoptate și demersurile realizate, sunt politici publice guvernamentale sau inițiative civice. Am ajuns în punctul în care memoria trecutului și conștiința istorică ne obligă să fim consecvenți pentru a cimenta o societate responsabilă, democrată, bazată pe respectul față de drepturile omului, în care ura nu are ecou.

Așa cum știți, în 2021, Guvernul României a desemnat un reprezentant special pentru combaterea antisemitismului, xenofobiei și politicile memoriei. Tot atunci, am adoptat prima Strategie națională și, trei ani mai târziu, pe cea de-a doua, pentru perioada 2024-2027. Din anul 2022, implementarea Strategiilor este coordonată de către un secretar de stat din cadrul Cancelariei Prim-Ministrului.

În continuare, ne propunem nu doar să prevenim și să combatem discursul instigator la ură, ci și investiții suplimentare în domeniul educației, sau continuarea programelor de formare profesională.

Stimularea cunoașterii vieții evreiești, a tradițiilor și a contribuției lor substanțiale la dezvoltarea societății românești este esențială pentru cultivarea înțelegerii și a respectului reciproc. Spre exemplu, România se mândrește a fi căminul primului teatru evreiesc în limba idiș din lume, acesta îmbogățind de decenii peisajul cultural românesc și internațional. Astfel de contribuții trebuie onorate, promovate și susținute în continuare.

Mai mult, pentru a nu repeta greșelile trecutului, trebuie să ne asigurăm că acestea sunt cunoscute de toată lumea. Astăzi, arhivele României pentru cercetarea Holocaustului sunt deschise; următorii pași pe care trebuie să îi facem se referă la identificarea celor mai bune soluții pentru digitalizarea arhivelor și facilitarea accesului publicului larg la acestea. Totodată, vom continua să lucrăm pentru a deschide noul Muzeu Național a Istoriei Evreilor și al Holocaustului din România.

Stimați participanți,

Toate aceste proiecte sunt necesare pentru a construi o societate care rezistă și se opune ideilor care promovează încălcarea sistematică a drepturilor și libertăților fundamentale ale omului.

Astfel de demersuri, și mai multe, trebuie să le facem pentru noi înșine, în numele drepturilor și libertăților fundamentale ale omului, pentru că fără ele și fără memorie, democrația nu poate rezista.

Știm însă că nu suntem singuri - Federația Comunităților Evreiești din România este un partener de încredere al autorităților române și are o contribuție importantă pentru reușita tuturor măsurilor adoptate și implementate. În numele Guvernului, doresc să le mulțumesc pentru acest parteneriat!


Nu în ultimul rând, cred cu tărie că România are datoria morală de a exporta ceea ce a interiorizat, precum și bunele practici dezvoltate, contribuind astfel la eforturile globale de combatere a antisemitismului, protejare a adevărului istoric și onorare a memoriei victimelor Holocaustului.

Guvernul României rămâne ferm angajat în aceste demersuri, pentru păstrarea vie a memoriei Holocaustului și a victimelor nevinovate, evrei și romi, precum și pentru protejarea supraviețuitorilor Holocaustului.”

Vă mulțumesc!

\*

Vizita de lucru a premierului Marcel Ciolacu în Republica Franceză

**Declarații susținute de prim-ministrul Marcel Ciolacu și de ministrul Apărării Naționale, Angel Tîlvăr, după vizita la Salonul Euronaval din Paris**

Marcel Ciolacu: Am venit cu domnul ministru, pentru că avem mai multe proceduri de competivitate în desfășurare, sunt foarte multe și companii franceze interesate în acest proces. Totuși, Franța este foarte implicată în această criză de securitate - și cu trupe, și cu comandă -, ca și țară-cadru în România și este cred că foarte important să avem o privire cât mai aplicată pentru ceea ce ne dorim pentru înzestrarea Armatei României.

Reporter: Există un plan de creștere a bugetului apărării la 3% din PIB în perioada...

Marcel Ciolacu: Nu este, încă nu este o necesitate. Cred că prioritatea numărul unu pentru România, în acest moment, este de a acoperi investițiile în infrastructură prin fondurile europene și prin PNRR. De asemenea, ați văzut o nouă abordare și cu un împrumut direct de la Guvernul Statelor Unite şi, după gestul făcut de România, cu donația unui sistem Patriot, mai multe state au venit deja în ajutorul României pentru a acoperi suma respectivă. Cred că e și acoperită în acest moment. Deci, am ieșit cumva din acel cerc și avem o abordare mult mai bună.

Reporter: Şi din 2026, bugetul apărării… ?

Marcel Ciolacu: Sunt ferm convins că viitorul prim-ministru va vedea, va da viziunea domniei sale. Ce îmi doresc eu de la viitorul prim-ministru este să avem un buget multiannual, pe toți cei patru ani, pe sistemul bugetului Comisiei Europene.

Reporter: Domnule ministru, Strategia națională de apărare prevede în perioada următoare creșterea numărului de militari activi?

Angel Tîlvăr, ministrul apărării: În primul rând, vreau să vă spun că, începând cu sfârșitul anului trecut, tendința în ceea ce privește cei care intră în rândul armatei este mai mare decât numărul celor care părăsesc. Asta înseamnă că măsurile pe care le-am luat, măsurile pe care le-a luat Guvernul, stimularea, să zicem, inclusiv salarială, în ceea ce privește creșterea calității vieții militarilor au rezonat în decizia oamenilor, fie de a urma o carieră militară, fie de a nu părăsi armata, un lucru care ne bucură. În ceea ce privește această strategie, în ianuarie vom avea o discuție finală, pentru că sunt multe procese de reflecţie vizavi de acest lucru, împreună cu aliații noștri - evident că și punctul de vedere al aliaților noștri va conta în deciziile pe care le vom lua. Şi asta pot să vă spun la acest moment. Ne interesează să avem forțe armate care, împreună cu aliații și partenerii noștri, să-și poată asigura funcția cea mai importantă pe care o au și anume, apărarea teritoriului național și a cetățenilor români.

Reporter: Știu că e mult, dar dacă puteți să ne spuneți despre strategia de achiziții militare în perioada următoare.

Marcel Ciolacu: Prioritatea - de asta am avut discuțiile și cu Airbus, și cu toate companiile - prioritatea este dezvoltarea industriei de apărare din România; toate contractele care în acest moment sunt în desfășurare - aici este componenta principală.

Angel Tîlvăr: O componentă de întoarcere a unei părți din valoarea contractelor în industria națională. Aceasta este filosofia noastră, de fapt, caracterizează viziunea multor țări din Uniunea Europeană, inclusiv procedurile de achiziții în comun, inclusiv modele sau intenții de a dezvolta industria de apărare în comun. Situația de securitate care este în proximitatea României a generat această viziune și din partea țărilor europene. Faptul că am venit aici - și vreau să-i mulțumesc premierului pentru faptul că a găsit de cuviință să vină și domnia sa la acest târg - faptul că am venit aici exprimă, dacă vreți, interesul nostru pentru ceea ce v-am spus, pentru a discuta cu companiile care sunt prezente în România sau care își doresc să fie prezente în România, inclusiv această componentă, de o colaborare cât mai aprofundată. Suntem intraţi în programul de corvete european, care este un program comun și care se înscrie în filosofia Uniunii Europene de a se înzestra în comun.

Marcel Ciolacu: Toate companiile cu care am vorbit în acest moment au mii de angajați în România.  
Reporter: Mulțumim tare mult.

[**Întâlnire cu reprezentați ai comunității românești din Republica Franceză la Centrul Ortodox de Studii și Cercetare Dumitru Stăniloae**](https://gov.ro/ro/media/foto/intalnirea-premierului-marcel-ciolacu-cu-reprezentati-ai-comunitatii-romane-ti-din-republica-franceza-la-centrul-ortodox-de-studii-i-cercetare-dumitru-staniloae&page=1)

**Declarații de presă susținute de către prim-ministrul României, Marcel Ciolacu, în cadrul vizitei de lucru în Republica Franceză**

Marcel Ciolacu: Bună ziua! Aș începe felicitând-o pe doamna președintă Maia Sandu pentru câștigarea alegerilor din Republica Moldova, de ieri. Din acest moment este evident faptul că Republica Moldova are un traseu pro-european și, cu certitudine, visul atât al Republicii Moldova, cât și al României o să se împlinească, fiindcă cele două state se vor uni în cadrul Uniunii Europene.  
În al doilea rând, m-aş referi la Franța și la statul francez. Întotdeauna, când României i-a fost greu, Franța a fost alături de România. Vorbeam cu doamna ambasador, astăzi avem un stat modern, un stat român modern și în actualele granițe, datorită implicării statului francez. Iarăși avem un moment complicat, avem o criză de securitate zonală. După cum bine știți, România are cea mai mare graniță cu Ucraina, un stat aflat în conflict cu un dictator și cu Federația Rusă și, iarăși, statul francez a decis să se implice direct, ca națiune-cadru, în România și aș dori să mulțumesc foarte mult autorităților, președintelui Macron și guvernului francez pentru acest lucru.

Am avut o întâlnire și cu diaspora românească din Franța, estimată la peste 400.000 de români. Avem a doua cea mai mare comunitate de medici, aproape 10.000 de medici români care locuiesc acum în Franța și profesează această nobilă meserie în Franța.

Am avut o întâlnire și cu Înalt Prea Sfinţia Sa, urmând ca în orele următoare să am întâlnirea cu primul ministru, unde avem mai multe pe agendă. Normal că am fost cu domnul ministru de externe și la expoziția Euronavale și am vorbit cu mai multe companii care deja activează în România și au mii de angajați în România. Armata Română e într-un întreg proces de înzestrare și, cum este normal, dorim ca foarte multe componente din această înzestrare și din capabilitățile pe care le vom cumpăra să se facă în industria de apărare românească.

Am vorbit cu doamna ambasador despre consulate și îi mulțumesc doamnei ministru de externe. Este primul ministru de externe, după foarte mult timp, care a deschis mai multe consulate, cu o decizie, cum e și normal, a Guvernului României, unde sunt aglomerările cele mai mari ale diasporei românești. Primul ministru care a investit și în această superbă ambasadă a României, cred că cea mai frumoasă ambasadă a României din lume și cred că acest ritm va trebui continuat. Cumva, doamna ministru a adus o politică mult mai aplicată pe nevoile, în primul rând, ale cetățenilor români din diaspora și o felicit pentru acest lucru. Vă stau la dispoziție cu orice fel de întrebări.

Reporter: ce așteptări aveți de la întâlnirea cu primul ministru francez /.../?

Marcel Ciolacu: Avem pe zona de energie, deja, directorul companiei Hidroelectrica a avut o întâlnire separată cu cea mai mare companie din Franța, este, să zic așa, cred că de vreo 50 de ori mai mare decât Hidroelectrica, între cele mai mari companii din lume și normal că avem un interes comun, mai ales în zona de stocare. Avem câteva proiecte pornite și abandonate de foarte mult timp, de vreo 30 de ani, și cred că putem, aplicat, să facem un joint-venture cu compania mamă a Hidroelectricii. O să avem cu certitudine o discuție, fiindcă voi fi însoțit de domnul Victor Negrescu, vicepreședintele Parlamentului European la această întâlnire și de domnul vicepremier Marian Neacșu. Cu certitudine vom avea discuții și în ceea ce privește viitorul program al Comisiei Europene, programul Draghi, cumva asemănător și cerințelor noastre. Cred că cele mai multe componente vor avea economicul în centrul de interes.  
Reporter: Pentru că și la noi urmează alegeri în foarte scurt timp, vă întreb dacă ați mai primit informații de la instituțiile statului în privința existenței unor firme de troli care ar putea avantaja sau nu pe unii dintre candidați?

Marcel Ciolacu: S-ar putea ca mai mulți candidați să fi folosit, prin consultanți, o astfel de tehnică. În perioada următoare, ministrul digitalizării strânge toate informațiile și le va prezenta public. Încă așteaptă, de la fiecare platformă social-media, toate analizele. Nu le putem face noi, statul român direct. Eu cred că a fost o abordare foarte corectă, mai ales în contextul a ceea ce s-a întâmplat în Republica Moldova și extensia Republicii Moldova și asupra diasporei de cetățeni moldoveni din Europa. Și eu cred că a fost o abordare cât se poate de corectă. Cumva, am prevenit de la un caz mai special, am prevenit toată această desfășurare și tot acest atac.

Reporter: Și despre o viitoare relație cu Partidul Național Liberal /.../ Cum vedeți un posibil guvern după alegeri?  
Marcel Ciolacu: O să vă răspund cât se poate de sincer, mai ales că vin de la biserică. Și mai ales că sâmbătă mi se pare că a fost și sâmbăta morților. Din punctul meu de vedere și nu spun cu niciun interes de partid sau de alegere, această coaliție a funcționat în parametrii cumva așteptați de români. Întotdeauna este loc și de mai bine, întotdeauna se putea mai mult. Dar, ținând cont de cum am preluat această guvernare, împreună cu Partidul Național Liberal, într-o criză socială, după opt luni de guvernare de dreapta, iertați-mă, dezastruoasă, cu cea mai mare mortalitate excesivă, după pandemie, după criza energetică, după bâlbâielile cu energia și cu prețul la energie, după zeci de așteptări ale românilor, eu cred și am văzut, de fapt, e o certitudine, fiindcă această coaliție a fost votată cu 50 plus 1 la o listă comună de europarlamentari. Că am considerat, unii dintre noi au considerat, că trebuie să facă o altfel de campanie, plină de mizerie, de minciuni – am mai auzit una, că desființează PSD-ul Anghel Saligny – este decizia domnilor lor, dar eu vă spun că, dacă dorim stabilitate în România, dacă dorim să implementăm tot ce avem în PNRR - și aici vorbesc și de componenta de investiții și componenta de reforme - această coaliție ar trebui să continue, să fie cumva pe așteptările românilor; mai ales că știm tot contextul și am învățat, cu toții, urgențele și prioritățile actului de guvernare. Restul, ce spune fiecare în campanie... Eu îmi permit să spun acest lucru. Poate domnul Ciucă nu-și permite și crede că, cu această campanie plină de atacuri personale, plină de atacuri la familie, plină de minciuni, va aduce un scor mai bun partidului pe care-l reprezintă, eu nu cred. Dar adevărul o să-l aflăm foarte curând, pe data de 24, pe data de 1 și pe data de 8. În schimb, văd un lucru bun: faptul că se conturează care va fi partenerul de dialog - nu al meu; al meu, din funcția de președinte al României, a viitorului președinte al Partidului Social Democrat - se conturează care va fi partenerul de dialog al Partidului Social Democrat, domnul Bolojan. E un om care doreşte să facă reforme în România, un om care s-a arătat foarte aplicat în ceea ce priveşte administraţia locală la Bihor și este un partener pe care eu mi l-aș dori din funcția de președinte al României.

Reporter: /.../ Dar vedeţi posibil un guvern minoritar...

Marcel Ciolacu: Nu am avut pe acest lucru, nu am avut în ultimul timp, dar în cursul timpului am mai avut discuții cu domnul Bolojan, cum e și normal.

Reporter: /.../

Marcel Ciolacu: Cred că facem prea multe speculații. M-ați întrebat și am răspuns, repet, venind de la biserică și am fost foarte sincer. Nu-mi cereţi să-mi dau eu cu părerea asupra votului românilor. Eu cred că este nevoie de un guvern cu o majoritate politică suficientă pentru a implementa proiectele și reformele prinse în PNRR și reformele necesare ca, în 2026, România să acceadă și să intre ca membru cu drepturi depline în OECD. Până atunci voi termina cu... - asta este -, din funcția de prim-ministru, și cu vizele pentru Statele Unite, cât și cu Schengenul terestru.

Reporter: /.../

Marcel Ciolacu: Vă rog frumos, eu nu pot să fiu, iarăși, ipocrit. E normal să cunosc. Sunt primul-ministru al României. Am lucruri pe care am dreptul să le spun, lucruri pe care nu am dreptul să le spun. Am văzut mizeria care se aruncă împotriva domnului Neacşu. Nu poţi să fii atât de mojic, să nu-ți asumi lucruri pe care le faci, când ești prim-ministru. Cu adevărat, această funcție de prim-ministru trebuie să o iei și cu bunele și cu relele ei, cum le iau și eu și dau explicații. Vă dau explicații dumneavoastră. Câteodată mai sunt supărat, câteodată mai sunt obosit, câteodată sunt mai liniștit, ca acum, că vin de la biserică, dar trebuie să-ți asumi decizii când ai ajuns un om de stat, la o asemenea funcție. Cunosc absolut tot, nu am dreptul să spun, fiindcă anumite documente sunt încă secretizate. Nu cunosc devizul total. Puteți... îmi cereți, o să-l cer secretarului general, care îl va cere la RA-APPS și vi-l va pune la dispoziție. Desecretizarea, cu parcursul ei... nu putem fi chiar așa de josnici. Am înțeles, mi-ai dat adresa pe Facebook-ul personal, mi-a dat doamna Șoșoacă telefonul personal, nu-mi schimb nici adresa, nici telefonul, fiindcă nimeni nu va schimba felul meu de a fi și modul meu de a trăi, fiindcă nu mi-e rușine de el. Dar nu poți să nu-ți asumi nimic din ce ai făcut, să încerci să-ți asumi numai lucrurile bune. Cel mai urât în politică este când te lauzi cu munca altuia. Vă rog.

Reporter: /.../ Am observat, în decursul vizitelor dumneavoastră pe plan extern, folosiți tot timpul un cuvânt, cel puțin pentru mine destul de interesant, legat de scuze pentru diaspora, nu neapărat scuze ale dumneavoastră personal.

Marcel Ciolacu: Domnule, statul, eu sunt reprezentantul statului român.  
Reporter: Ce puteți dezvolta în aceste scuze? Adică făceați referire mai devreme că în ultimii 30 de ani, de exemplu, în întâlnirile cu diaspora de aici....

Marcel Ciolacu: Diaspora românească n-ar fi fost atât de mare dacă statul ar fi intervenit în anumite zone de dezvoltare. În momentul în care vezi că foarte mulți oameni din Suceava părăsesc România, foarte mulți oameni din Neamț părăsesc România, din Botoșani, din Vaslui, în momentul acela ai niște indicatori când gestionezi treburile țării. Da, urmărești și vezi de ce se întâmplă acest lucru. Lipsa de infrastructură, lipsa de învățământ dual? O luai pe categoriile sociale și interveneai pe fiecare categorie. Repet, în Franța avem cea de-a doua cea mai mare comunitate de medici plecați din România: 10.000. Imens. Vom merge săptămâna viitoare și în Marea Britanie, unde, și în Franța și în Marea Britanie, au fost medicii români decorați, mai ales în perioada de pandemie. E un sentiment de jenă, ți-e rușine de acei oameni, ei sunt deschiși, comunică cu tine, îți povestesc prin ce au trăit, faptul că la început nu cunoșteau nicio meserie exactă, de asta am vorbit de nevoia instruirii tinerilor. Și pentru că noi, statul, trebuie să creăm oportunități, deciziile le ia fiecare român - trăim într-o Europă liberă - și fiecare copil în parte. Din punctul meu de vedere, după Autostrada Moldovei și banii investiți în infrastructură, cei mai bine 1 miliard de euro cheltuiți de stat român a fost în centrele pentru învățământul dual. Având o meserie, tinerii vor putea să fie bine plătiți și în România. Și atunci, cumva, s-au cam uniformizat veniturile și din Franța cu cele din România, atunci normal că ai costurile mai mici în România, ești și alături de familie și decizia de a pleca va fi una mult mai grea. Trebuie să recunoaștem aceste greșeli, vedem de unde s-a pornit, trebuie să stopăm. Primul lucru, stopezi și pe urmă, încet-încet, trebuie să lămurim românii să se întoarcă. Am răspuns cam mult, dar ultima oară când m-am exprimat la un congres, iarăși, sistemul... au luat două frânturi din idee și s-au întors cuvintele.

Reporter: Una dintre teme /.../ pe tema Republicii Moldova?

Marcel Ciolacu: Cei mai mari susținători ai Republicii Moldova au fost patru state, cum am văzut eu, s-ar putea să fi fost foarte multe, dar i-am văzut pe cei mai implicați. A fost România, de departe, a fost Franța, Germania și Statele Unite ale Americii. Asta este adevărat.

Reporter: Și înseamnă că va fi și asta o temă.

Marcel Ciolacu: Sustenabilitatea statului moldovean trebuie să se bazeze în continuare pe aceste state.

Reporter: Și os curtă precizare, dacă ați primit în ultima perioadă, de la Administrația Prezidențială, vreo solicitare a aloca o locuință pentru președintele Iohannis...

Marcel Ciolacu: /../ procedura e mult mai..., deci nu instituția prezidențială se adresează guvernului. Altă instituție are acest atribut. Deci, cu alte cuvinte, instituția prezidențială, când a spus că nu a solicitat, așa este, pentru că nu trebuie să solicite, este un drept pe care-l are fiecare președinte când își termină mandatul. Mulțumesc mult. De asta vorbesc de ipocrizie: hai să spunem oamenilor adevărul și o să-l lămurim.

\*\*\*

**Premierul Marcel Ciolacu: Contextul economic mondial face și mai importantă  aprofundarea componentei economice a Parteneriatului Strategic între România și Franța**

Prim-ministrul Marcel Ciolacu și omologul său francez Michel Barnier au avut astăzi, la Paris, o întrevedere oficială, în cadrul vizitei de lucru pe care premierul României o efectuează în Republica Franceză la invitația omologului său.

”*Contextul economic mondial face și mai importantă aprofundarea componentei economice a Parteneriatului nostru Strategic, cu accent pe domeniile generatoare de plus valoare: IT&C, aeronautică, energie, industria de apărare. Dublarea volumului comerțului bilateral în cei 16 ani de Parteneriat Strategic, tendința sa ascendentă și parteneriate economice cu tradiție precum Dacia-Renault reprezintă argumente solide pentru a continua cooperarea noastră într-o formulă consolidată*”, a declarat prim-ministrul Marcel Ciolacu.

Șeful Executivului român a subliniat că apreciază cooperarea excelentă atât la nivel bilateral, cât și în cadrul formatelor multilaterale: UE, NATO, ONU și Francofonia instituțională.  
*”Relația plină de substanță între România și Franța reprezintă unul dintre pilonii de bază ai diplomației românești. România și Franța sunt legate de o prietenie profundă, o relație îndelungată de promovare a valorilor și viziunii comune în plan bilateral, european și internațional, precum și de o cooperare economică puternică”*, a afirmat premierul Marcel Ciolacu.

În 2025, România și Franța vor celebra 145 de ani de relații diplomatice prin evenimente care să prezinte cetățenilor bogăția celor două culturi și interacțiunile dintre acestea, care au contribuit la definirea relației bilaterale de astăzi. În această perspectivă, prim-ministrul Marcel Ciolacu a apreciat că este oportună actualizarea Foii de parcurs care ghidează parteneriatul nostru strategic, proces inițiat la nivel diplomatic.  
În cadrul discuțiilor, premierul român a remarcat cooperarea semnificativă și solidă în materie de securitate, apreciind faptul că Franța și-a asumat rolul de națiune-cadru pentru Grupul de luptă NATO din România, element esențial pentru consolidarea posturii NATO pe Flancul Estic, și a asigurat că România va oferi tot sprijinul în calitate de națiune-gazdă.

O altă temă importantă aflată pe agenda discuțiilor s-a referit la cooperarea în domeniul educației, culturii și științei.

Un punct de interes major pentru România îl reprezintă păstrarea limbii materne în rândul comunităților românești din străinătate, în special în rândul copiilor care sunt integrați în sistemele educaționale locale. *”Apreciem deschiderea autorităților locale din Franța în ceea ce privește implementarea Programului de limbă, cultură şi civilizație românească. Ne dorim continuarea colaborării pentru extinderea acestui Program vital pentru comunitățile de români din afara granițelor*”, a afirmat premierul Ciolacu. În acest context, prim-ministrul a menționat că România este un promotor tradițional al Francofoniei și al valorilor sale.

În ceea ce privește agenda europeană, cei doi oficiali au remarcat  viziunea comună a unei Europe unite și răspunsurile echilibrate și coerente la provocările actuale.

În acest context, prim-ministrul Marcel Ciolacu a subliniat că  referendumul recent din Republica Moldova a arătat că cetățenii săi sunt dornici să se alăture familiei europene, în ciuda campaniilor persistente de dezinformare și manipulare cu care s-au confruntat. ”Este datoria noastră să le stăm alături pe acest drum care îi va aduce în cadrul Uniunii. Susținem avansarea parcursului european al Ucrainei și al Republicii Moldova”, a afirmat prim-ministrul Marcel Ciolacu.

De asemenea, premierul a mulțumit pentru susținerea Franței în parcursul de aderare a României la OCDE, proiect de țară transpartinic, care rămâne o prioritate majoră a Guvernului.

Din delegația Guvernului României mai fac parte vicepremierul Marian Neacșu, ministrul Afacerilor Externe, Luminița Odobescu, ministrul Apărării Naționale, Angel Tîlvăr, ministrul Muncii și Solidarității Sociale, Simona Bucura-Oprescu, vicepreședinte al Parlamentului European, consilier onorific al prim-ministrului, Victor Negrescu, CEO Hidroelectrica, Borbèly Karoly.

Sursa: Guvernul României - https://gov.ro/ro/media/comunicate

🏵🏵🏵

Informație Europeană

|  |  |
| --- | --- |
| Logoul Consiliului UE și al președinției ungare | **Președinția ungară a Consiliului UE**  **1 iulie-31 decembrie 2024**  Ungaria se axează pe șapte domenii tematice pentru lucrările sale din timpul președinției:   * creșterea competitivității UE * consolidarea politicii de apărare a UE * asigurarea coerenței și a naturii bazate pe merit a politicii de extindere * stoparea migrației ilegale * construirea viitorului politicii de coeziune * promovarea unei politici agricole a UE orientate către fermieri * gestionarea provocărilor demografice   ***„Europa se confruntă cu provocări comune reprezentate de războiul din vecinătatea noastră, concurența globală, o situație fragilă în materie de securitate, migrația ilegală, dezastrele naturale, efectele schimbărilor climatice și situația demografică.”*** - János Bóka, ministrul ungar al afacerilor europene, la prezentarea priorităților politice ale președinției ungare, 18 iunie 2024  Ungaria preia pentru a doua oară președinția prin rotație a Consiliului, continuând lucrările președinției anterioare (Belgia) înainte de a preda președinția următoarei țări (Polonia).   * [**Site-ul președinției ungare**](https://hungarian-presidency.consilium.europa.eu/en/programme/programme/) * [**Prioritățile președinției ungare**](https://hungarian-presidency.consilium.europa.eu/en/programme/priorities/) * [**Programul președinției ungare**](https://hungarian-presidency.consilium.europa.eu/en/programme/programme/) |

🏵🏵🏵

NOUTĂȚI – Informații UTILE

Investiții noi în educație, prin Programul Regional Vest. 3,2 milioane de euro, pentru modernizarea Universității de Științele Vieții din Timișoara și a Centrului Universitar UBB Reșița

**Învățământ la standarde europene pentru peste 3.000 de studenți din Timișoara și Reșița, în urma unor investiții ce vor fi realizate cu ajutorul fondurilor europene. 13 laboratoare și două spații deschise vor fi modernizate, 3 masterate noi vor fi introduse, iar peste 1.000 de persoane aparținând grupurilor vulnerabile vor avea acces la infrastructură adaptată nevoilor lor.**

Agenția pentru Dezvoltare Regională Vest continuă investițiile în educația din regiune, iar în această săptămână a semnat două noi contracte de finanțare pentru învățământul universitar din regiune.

La Timișoara, peste 2.000 de studenți ai Universității de Științele Vieții „Regele Mihai I” vor beneficia de condiții de învățare comparabile cu cele ale universităților de profil din Vestul Europei, după ce 7 laboratoare vor fi dotate cu echipament și softuri de ultimă generație. Investițiile ce vor fi realizate pornesc nu doar de la nevoile actuale ale universității, ci și de la cerințele pieței muncii din regiune, astfel încât viitorii absolvenți să se poată integra mai ușor ca specialiști la firmele de profil.

Investițiile cuprind materiale didactice de tip "*design to all*" care vor oferi acces la infrastructura universitară într-un mod egal pentru toți studenții, inclusiv pentru persoanele din grupurile vulnerabile și persoanelor cu dizabilități. Peste 1.000 de tineri aflați în această situație vor avea astfel șanse egale pentru dezvoltarea pe plan profesional, iar 12 dintre ei vor beneficia de burse finanțate tot prin acest proiect.

În plus, odată cu noile dotări, Universitatea de Științele Vieții va introduce trei noi programe de master la Facultatea de Agricultură, Facultatea de Inginerie Alimentară si la Facultatea de Management si Turism Rural.

Peste 2,5 milioane de euro vor fi investiți în proiectul „*Modernizarea infrastructurii educaționale a USVT – P1*”,. Din această sumă, peste 2,3 milioane de euro sunt fonduri nerambursabile.

Și la Reșița, Centrul Universitar UBB va putea oferi condiții de învățare și practică la nivel european, datorită fondurilor europene. Aici vor fi modernizate șase laboratoare și două spații comune. Peste 1.000 de studenți care studiază aici vor beneficia de echipamente și tehnologie de ultimă oră, în laboratoarele: Inginerie Inversă, Rezistenta materialelor, Măsurări, MyLabAcc, SmartLab și MyLabAdm; dar și în spațiile EduUBB și Aula Magna. În plus, persoanele cu dizabilități vor putea beneficia de condiții egale de învățare, pentru că va fi modernizat corpul A al CU UBB R, astfel încât acesta să fie ușor accesibil pentru toate categoriile de persoane. 717.000 de euro vor fi investiți proiect, dintre care 703.000 de euro sunt fonduri nerambursabile.

*„Investițiile în educație sunt un pilon central pentru dezvoltarea sustenabilă a regiunii noastre și pentru pregătirea viitoarelor generații de profesioniști. Modernizarea celor două instituții de învățământ contribuie direct la atingerea acestui obiectiv, pentru că oferă studenților și cadrelor didactice instrumentele necesare pentru un învățământ la standarde europene. Proiectele pe care le susținem astăzi prin Programul Regional Vest demonstrează angajamentul nostru de a transforma educația într-un catalizator pentru creștere economică și incluziune socială în Regiunea Vest. Avem convingerea că investițiile de acest tip vor genera un impact pozitiv de durată asupra comunității și pieței muncii locale”,* a declarat Sorin Maxim, Director General al ADR Vest.

Ambele proiecte urmează să fie implementate în următorii doi ani.

Vă reamintim că tot în această săptămână, ADR Vest a semnat un alt contract de finanțare pentru un proiect în valoare de 1,4 milioane de euro, prin care vor fi modernizate 24 de laboratoare ale Universității din Petroșani.

Sursa: https://adrvest.ro/investitii-noi-in-educatie-prin-programul-regional-vest-32-milioane-de-euro-pentru-modernizarea-universitatatii-de-stiintele-vietii-din-timisoara-si-a-centrului-universitar-ubb-resita/

\*

Lista plăților PDD – 08.11.2024

[**Lista plăților PDD – 08.11.2024**](https://mfe.gov.ro/wp-content/uploads/2024/11/9d2f56bb71dd37e35870071c49351255-1.xls)

\*

Listă plăți PEO la data de 06.11.2024

[**Listă plăți PEO la data de 06.11.2024**](https://mfe.gov.ro/wp-content/uploads/2024/11/4f563b0c76c3c3659812a7f331b72eb2.xlsx)

\*

PEO: Lista intermediară  a proiectelor aprobate în etapa de evaluare tehnică și financiară calitativă (ETFC) privind apelul de proiecte PEO/447/PEO\_P5/OP4/ESO4.6/PEO\_A65\_C, cu titlul „Sistem unitar pentru educație timpurie incluzivă și de calitate (SU-ETIC)”

Autoritatea de Management pentru Programul Educație și Ocupare 2021-2027 publică [**lista intermediară**](https://mfe.gov.ro/wp-content/uploads/2024/11/8a65670cc6dbe8eb65e450457cc21c89.pdf)**a proiectelor aprobate în etapa de evaluare tehnică și financiară calitativă (ETFC)** privind apelul de proiecte – **PEO/447/PEO\_P5/OP4/ESO4.6/PEO\_A65\_C, cu titlul „Sistem unitar pentru educație timpurie incluzivă și de calitate (SU-ETIC)”.**

Începând cu data prezentului anunt, solicitantul va primi, prin sistemul electronic MySMIS 2021+, notificarea cu privire la rezultatul evaluarii tehnice si financiare calitative.

Solicitantul poate depune constestația în sistemul MySMIS 2021+, în termenul precizat în cadrul notificării privind rezultatul verificării tehnice și financiare calitative.

\*

Listă plăți PIDS la data de 01.11.2024

[**Listă plăți PIDS la data de 01.11.2024**](https://mfe.gov.ro/wp-content/uploads/2024/11/5817764697944dd0e0e2b196734f14eb.xlsx)

\*

Listă plăți PEO la data de 01.11.2024

[**Listă plăți PEO la data de 01.11.2024**](https://mfe.gov.ro/wp-content/uploads/2024/11/04f77ec0f8cf5b5cd446737b96763aeb.xlsx)

\*

PEO: Lista de întrebări și răspunsuri frecvente aferente apelurilor de proiecte „Sprijin pentru stimularea ocupării prin furnizarea de măsuri active în pachete de servicii integrate”

Autoritatea de Management pentru Programul Educație și Ocupare (PEO) din cadrul Ministerului Investițiilor și Proiectelor Europene publică [**Lista de întrebări și răspunsuri frecvente aferente apelurilor de proiecte „Sprijin pentru stimularea ocupării prin furnizarea de măsuri active în pachete de servicii integrate**](https://mfe.gov.ro/wp-content/uploads/2024/11/f481980c3414bdafd40a4d844c99ed0d.pdf)”.

\*

Lista plăților PTJ 2024 – actualizare 31.10.2024

[**Lista plăților PTJ 2024 – actualizare 31.10.2024**](https://mfe.gov.ro/wp-content/uploads/2024/11/70afd276b0e79a9c5fdc42693e482745.pdf)

\*

Sursa: MIPE - https://mfe.gov.ro/anunturi-autoritati-de-management-2021-2027/

🏵🏵🏵

PNRR

Anunțuri PNRR

Noi detalii pentru beneficiarii investițiilor I4 și I7 – RePowerEU

Direcția Generală pentru Dezvoltare Regională, Inovare și Societate Digitalizată din cadrul Ministerului Investițiilor și Proiectelor Europene (MIPE), în calitate de Coordonator de Reformă și Investiții pentru I4 și I7 (CR I4/I7), face următoarele precizări pentru cei interesați de Investițiile I4 și I7, parte a Componentei 16 RePowerEU din Planul Național de Redresare și Reziliență (C16 – I4, I7).

Vă mulțumim pentru interesul manifestat pentru aceste investiții. Pentru a facilita procesarea rapidă a întrebărilor dumneavoastră legate de C16 – I4 și I7, am creat adresa de contact **helpdesk.repower@mfe.gov.ro**, gestionată direct de entitatea responsabilă de implementarea acestor investiții. În acest context, vă recomandăm să trimiteți mesajele exclusiv la această adresă, evitând astfel redirecționări care pot duce la întârzieri în răspunsuri.

Vă reamintim câteva elemente esențiale privind apelurile pentru C16 – I4 și I7:

– **Beneficiarii finali ai fondurilor sunt persoane fizice** care vor primi sprijin prin intermediul unor firme acreditate în domeniu. Firmele sunt responsabile de depunerea cererilor de finanțare către autoritatea de gestionare a fondurilor și se vor înrola pe platforma <https://proiecte.pnrr.gov.ro/#/home> până la 15 noiembrie 2024, conform pașilor specifici. Până la sfârșitul lunii noiembrie 2024 vor fi validate firmele care îndeplinesc criteriile de eligibilitate, lista acestora fiind accesibilă pentru persoanele fizice, care nu se înscriu în platformă.

– **Persoanele fizice beneficiare**, inclusiv cele din categorii vulnerabile, vor avea acces la lista firmelor validate, publicată pe [**https://proiecte.pnrr.gov.ro/#/home**](https://proiecte.pnrr.gov.ro/#/home) și [**https://mfe.gov.ro/category/anunturi-pnrr/**](https://mfe.gov.ro/category/anunturi-pnrr/), și diseminată la Ghișeele Unice de Eficiență Energetică (GUEE) și autoritățile publice locale (APL). Lista completă a GUEE este disponibilă [**aici**](https://www.mdlpa.ro/subarticles/8/ghiseeuniceeficientaenergetica). GUEE vor sprijini persoanele vulnerabile în tot procesul.

– **Persoanele vulnerabile** sunt definite conform Legii nr. 226/2021. Lista actualizată la nivel național, bazată pe datele Programului Operațional Ajutorarea Persoanelor Dezavantajate (POAD), a fost transmisă Consiliilor Județene, care o vor distribui către GUEE și APL-uri. MIPE – CR I4/I7 nu are competențe privind actualizarea listei; persoanele interesate pot verifica la nivelul GUEE sau APL-urilor dacă sunt incluse. Persoanele cu diverse vulnerabilități, care nu se regăsesc pe listă, pot accesa componentele I4 – B, I4 – etapa II și I7 – Axa II.

Vor fi lansate cinci apeluri, cu calendare diferite, în funcție de categorii și tipuri de proiecte:

[](https://mfe.gov.ro/wp-content/uploads/2024/11/fc661cf16561e402377b9501a7902668.pdf)1. **I4 – componenta A**: panouri solare și baterii pentru stocare destinate persoanelor vulnerabile. Perioada de depunere pentru firme este între 2 decembrie 2024 și 3 februarie 2025.  
2. **I4 – componenta B**: baterii pentru stocare destinate populației generale, inclusiv populației vulnerabile care deține panouri de cel puțin 3,75 kW (capacitate netă minimă de 3 kW). Dosarele vor fi depuse între 2 decembrie 2024 și 10 ianuarie 2025.  
3. **I4 general**: panouri solare și baterii pentru stocare destinate atât persoanelor vulnerabile, cât și populației generale, cu perioada de depunere după februarie 2025.  
4. **I7 Axa I**: anvelopare și panouri solare pentru persoanele vulnerabile. Depunerea dosarelor va avea loc între 2 decembrie 2024 și 3 februarie 2025.  
5. **I7 Axa II**: anvelopare pentru populația generală, cu depunerea dosarelor în trimestrul I 2025.

Informațiile detaliate privind documentația necesară, condițiile de accesare și criteriile tehnice pentru firme sunt prezentate în Ghidurile solicitantului actualizate la 16 octombrie 2024:

– **I4** – [**Ghidul specific pentru accesarea fondurilor**](https://mfe.gov.ro/pnrr-actualizeaza-ghidul-specific-conditii-de-accesare-a-fondurilor-europene-aferente-planului-national-de-redresare-si-rezilienta-pentru-investitia-4-schema-de-granturi-sub-forma-de-bonuri-valoric/)

– **I7 Axa I** – [**Ghidul specific pentru accesarea fondurilor**](https://mfe.gov.ro/pnrr-actualizeaza-ghidului-specific-conditii-de-accesare-a-fondurilor-europene-aferente-planului-national-de-redresare-si-rezilienta-pentru-investitia-7-schema-de-granturi-sub-forma-de-bonuri-valor/)

Ghidul pentru **I7 – Axa II** este în curs de redactare și va fi disponibil în curând.

**Mai mult, dând click pe imaginea de mai jos, firmele pot consulta instrucțiunile privind procesul de înrolare în platforma dedicată I4 și I7 – RePowerEU.**

PNRR. Finanțat de Uniunea Europeană - UrmătoareaGenerațieUE

\*

Instrucțiuni pentru firmele care doresc să se înroleze în platforma RePowerEU – I4 și I7

Instrucțiunile sunt disponibile [**AICI**](https://mfe.gov.ro/wp-content/uploads/2024/11/fc661cf16561e402377b9501a7902668.pdf).

<https://mfe.gov.ro/wp-content/uploads/2024/11/fc661cf16561e402377b9501a7902668.pdf>

Sursa: https://mfe.gov.ro/category/anunturi-pnrr/

🏵🏵🏵

Consultări Publice

Programul Sănătate: Centralizatorul privind observațiile, propunerile și întrebările primite ca urmare a finalizării perioadei de consultare publică, derulată în perioada 08 – 29.10.2024 la Ghidul Solicitantului pentru apelul de proiecte “Organizarea și implementarea la nivel național a unui program de prevenție, depistare precoce (screening), diagnostic și direcționare către tratament a cancerului pulmonar”

Ministerul Investițiilor și Proiectelor Europene, prin Autoritatea de Management pentru Programul Sănătate, publică Centralizatorul privind observațiile, propunerile și întrebările primite cu privire la **Ghidul Solicitantului pentru apelul de proiecte „*Organizarea și implementarea la nivel național a unui program de prevenție, depistare precoce (screening), diagnostic și direcționare către tratament al cancerului pulmonar*”**din cadrul Priorității 1: „Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive”, FSE+, Obiectiv de politică 4: „O Europă mai socială și mai favorabilă incluziunii, prin implementarea Pilonului european al drepturilor sociale”, Obiectiv Specific ESO4.11: „Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală. Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate. Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+)”, Acțiunea „C/a.: Implementarea de programe de screening populațional pentru bolile majore de sănătate publică dedicate exclusiv persoanelor/ grupurilor vulnerabile/ dezavantajate socio- economic (ex. neasigurați, beneficiari ai VMG, persoane cu dizabilități, minorități etnice defavorizate, persoane fără adăpost, mame minore, persoane cu probleme de sănătate mintală/spectru autist, migranți, dependenți de droguri/alcool, etc/ comunități cu grad de vulnerabilitate crescut\* conform descrierii din secțiunea grup țintă (ex. cancer col uterin/ de sân/ colorectal/ pulmonar/ prostată/ hepatite/ HIV SIDA/ TBC, screeningul factorilor de risc comuni ai bolilor cronice etc)”.

Centralizatorul se regăsește [aici](https://mfe.gov.ro/wp-content/uploads/2023/05/799eadb991c21668c46f187f9c5fd119.pdf)!

\*

Consultare publică: Ghidul Solicitantului pentru Apelul de proiecte „Investiții în infrastructura unităților care furnizează servicii de paliaţie”

Ghidul Solicitantului pentru apelul de proiecte „Investiții în infrastructura unităților care furnizează servicii de paliaţie”  este disponibil [**AICI**](https://mfe.gov.ro/ghiduri-ms/investitii-in-infrastructura-publica-a-unitatilor-sanitare-care-furnizeaza-servicii-de-paliatie-unitatilor-sanitare-acuti-in-vederea-transformarii-acestora-in-unitati-sanitare-care-furnizeaza-servici/).

Propunerile și observațiile pot fi transmise pe adresa de email [consultare.paliatie@mfe.gov.ro](mailto:consultare.paliatie@mfe.gov.ro) până la data de 26.11.2024, data încheierii procesului de consultare publică.

\*

Consultare publică, PEO: Ghidul „Măsuri active de ocupare pentru tineri, inclusiv pentru tineri NEET – TERITORIUL ITI DELTA DUNĂRII”

Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene lansează, în consultare publică,  [**Ghidul Solicitantului Condiții Specifice „Măsuri active de ocupare pentru tineri, inclusiv pentru tineri NEET – TERITORIUL ITI DELTA DUNĂRII”**](https://mfe.gov.ro/wp-content/uploads/2024/11/aef816363a5848400b3d55f4ff15e5d6.zip),  apel de proiecte competitiv finanțat din Prioritatea P02 – Valorificarea potențialului tinerilor pe piața muncii (Ocuparea forței de muncă în rândul tinerilor), Obiectiv specific: ESO4.1 Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+), Acțiunea 2.a.2. Pregătirea şi furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor.

Propunerile și observațiile pot fi transmise pe adresa de e-mail [consultare.peo@mfe.gov.ro](mailto:consultare.peo@mfe.gov.ro) până la data de 27.11.2024.

Sursa: MIPE - https://mfe.gov.ro/anunturi-autoritati-de-management-2021-2027/

🏵🏵🏵

Apeluri – Finanțări

PEO: Lista de întrebări și răspunsuri frecvente aferente apelurilor de proiecte „Competențe digitale pentru piaţa muncii”

Autoritatea de Management pentru Programul Educație și Ocupare 2021-2027 din cadrul Ministerului Investițiilor și Proiectelor Europene publică [**Lista de întrebări și răspunsuri frecvente aferente apelurilor de proiecte „Competențe digitale pentru piaţa muncii”.**](https://mfe.gov.ro/wp-content/uploads/2024/07/3422628aea8fb884d9f38d77ce9f42ac.pdf)

\*

PoIDS: Ghidul „Servicii de sprijin și reabilitare pentru reintegrarea socială a persoanelor care se confruntă cu dependența de droguri și/sau alcool”

Autoritatea de Management pentru Programul Incluziune și Demnitate Socială ( PoIDS) din cadrul Ministerului Investițiilor și Proiectelor Europene lansează apelul de tip non-competitiv [**„Servicii de sprijin și reabilitare pentru reintegrarea socială a persoanelor care se confruntă cu dependența de droguri și/ sau alcool”**](https://mfe.gov.ro/wp-content/uploads/2024/11/29321cac3332675d0b74882f6543b76e.zip), finanțat din Prioritatea P08. Servicii sociale și de suport acordate altor grupuri vulnerabile, Obiectiv specific: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală; modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+) Acțiunea 8.2. Servicii integrate pentru alte categorii de grupuri vulnerabile.

Sistemul informatic MySMIS2021 se deschide în data de 12.11.2024, ora 16.00, până în data de 31.12.2024, ora 16.00.

\*

Programul Sănătate: Instrucțiunile orientative privind completarea cererilor de finanțare care vor fi depuse în cadrul apelurilor lansate în contextul Obiectivului de politică 4: O Europă mai socială și mai favorabilă incluziunii, prin implementarea Pilonului european al drepturilor sociale

Autoritatea de Management pentru Programul Sănătate publică **Instrucțiunile orientative privind completarea cererilor de finanțare care vor fi depuse în cadrul apelurilor lansate în contextul**

**Obiectivului de politică 4:**O Europă mai socială și mai favorabilă incluziunii, prin implementarea Pilonului european al drepturilor sociale,

**Fondului:**Fondul European de Dezvoltare Regională

**Obiectivului specific:**RSO4.5. Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR).

Documentele se regăsesc [aici](https://mfe.gov.ro/wp-content/uploads/2024/11/9fe48d8a43fffd67df92be067429fb9d.zip)!

\*

Autoritatea de Management pentru Programul Incluziune și Demnitate Socială (PoIDS) 2021-2027 informează solicitanții că începând de astazi 05.11.2024 vor primi, prin sistemul informatic MySMIS 2021, solicitări de clarificări aferente etapei de evaluare tehnică și financiară calitativă (ETFC)

Autoritatea de Management pentru Programul Incluziune și Demnitate Socială (PoIDS) 2021-2027 informează solicitanții că începând de astazi  05.11.2024 vor primi, prin sistemul informatic MySMIS 2021, solicitări de clarificări aferente etapei de evaluare tehnică și financiară calitativă (ETFC), formulate de catre Comisia de evaluare a proiectelor depuse în cadrul apelurilor:

* PIDS/395/PIDS\_P5/OP4/ESO4.11/PIDS\_A23 – Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială – Regiuni mai puțin dezvoltate,
* PIDS/403/PIDS\_P5/OP4/ESO4.11/PIDS\_A23 – Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială- Regiunea mai dezvoltata București Ilfov.

Solicitanții sunt rugați să verifice periodic contul MySMIS2021+ și să răspundă, punctual, în termenul precizat în cadrul scrisorii de clarificări, potrivit Metodologiei de verificare, evaluare și selecție a proiectelor, aferentă Programului Incluziune și Demnitate Socială 2021 – 2027.

\*

Programul Sănătate: a fost actualizat Ghidul Solicitantului pentru Apelul de proiecte: „Investiții în infrastructura unităților sanitare publice de recuperare/reabilitare medicală”

Ministerul Investițiilor și Proiectelor Europene, prin Autoritatea de Management pentru Programul Sănătate, publică Corrigendumul nr. 1 la **Ghidul Solicitantului pentru Apelul de proiecte: „*Investiții în infrastructura unităților sanitare publice de recuperare/reabilitare medicală*”** din cadrul Priorității 2 „*Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității și profilului de morbiditate*”, Fond FEDR, Acțiunea A, Obiectivul de politică 4, Obiectivul specific RSO4.5.

Corrigendumul nr. 1 la Ghidul Solicitantului extinde lista solicitanților eligibili și prelunge;te perioada de depunere a proiectelor de la data de 31 ianuarie 2025, ora 17.00, a fost aprobat prin Ordinul Ministrului Investițiilor și Proiectelor Europene nr. 6879/05.11.2024.

Corrigendumul nr. 1 la Ghidul Solicitantului este disponibil la: <https://mfe.gov.ro/ghiduri-ms/investitii-in-infrastructura-publica-a-unitatilor-sanitare-care-furnizeaza-servicii-de-reabilitare-recuperare-unitatilor-sanitare-acuti-in-vederea-transformarii-acestora-in-unitati-sanitare-care-fur/>

\*


Sursa: MIPE - https://mfe.gov.ro/anunturi-autoritati-de-management-2021-2027/

🏵🏵🏵

Din Actualitatea Europeană

Comisia și autoritățile naționale solicită ca Temu să respecte legislația UE privind protecția consumatorilor

Comisia și autoritățile naționale solicită ca Temu să respecte legislația UE privind protecția consumatorilor.

Astăzi, 8 noiembrie, în urma unei anchete coordonate la nivel european, Comisia Europeană și [Rețeaua de cooperare pentru protecția consumatorilor („rețeaua CPC”)](https://commission.europa.eu/live-work-travel-eu/consumer-rights-and-complaints/enforcement-consumer-protection/consumer-protection-cooperation-network_en) a autorităților naționale de protecție a consumatorilor au notificat piața online Temu cu privire la o serie de **practici de pe platforma sa care încalcă legislația UE privind protecția consumatorilor**. Rețeaua CPC a însărcinat Temu să alinieze aceste practici la legislația Uniunii privind protecția consumatorilor. Temu face obiectul unei investigații în curs și i s-a solicitat să furnizeze rețelei CPC informații suplimentare.

Ancheta realizată de rețeaua CPC acoperă o gamă largă de practici cu care se confruntă consumatorii atunci când fac cumpărături pe Temu, inclusiv cele **care pot induce în eroare consumatorii sau care le pot influența în mod necorespunzător deciziile de cumpărare**. Rețeaua CPC investighează și dacă Temu respectă obligațiile specifice de informare care le revin piețelor online în temeiul legislației privind protecția consumatorilor.

Temu are acum la dispoziție o lună pentru a răspunde concluziilor rețelei CPC și pentru a **propune angajamente** cu privire la modul în care va aborda problemele identificate legate de legislația privind protecția consumatorilor. În funcție de răspunsul Temu, rețeaua CPC se poate angaja într-un dialog cu această companie. Dacă Temu nu răspunde motivelor de îngrijorare exprimate de rețeaua CPC, autoritățile naționale pot lua măsuri de asigurare a respectării legislației pentru a garanta conformitatea. Aceasta include posibilitatea de a aplica amenzi pe baza cifrei de afaceri anuale a Temu în statele membre în cauză.

Mai multe informații cu privire la procedura rețelei CPC privind Temu sunt disponibile în [comunicatul nostru de presă](https://ec.europa.eu/commission/presscorner/detail/en/ip_24_5707).

\*

Comisia și țările UE simulează atacuri cibernetice la scară largă pentru a îmbunătăți gradul de pregătire

Comisia și țările UE simulează atacuri cibernetice la scară largă pentru a îmbunătăți gradul de pregătire.

Înalți funcționari din domeniul securității cibernetice din statele membre ale UE și din cadrul Comisiei participă astăzi la exercițiul anual „**Blueprint Operational Level Exercise**” (Blue OLEx) cu scopul de a testa pregătirea UE pentru situații de criză cibernetică.

Margrethe **Vestager**, vicepreședinta executivă pentru o Europă pregătită pentru era digitală, a declarat: *„Acest exercițiu ne va ajuta să ne consolidăm mijloacele de apărare în materie de securitate cibernetică și să asigurăm un mediu digital mai sigur pentru cetățenii noștri și pentru întreprinderile noastre din toate statele membre.”*

Anul acesta, exercițiul este condus de autoritățile italiene, cu sprijinul [Agenției Uniunii Europene pentru Securitate Cibernetică (ENISA)](https://www.enisa.europa.eu/). În 2024, Blue OLEx se concentrează asupra cooperării la nivel executiv, în special prin intermediul Rețelei organizațiilor de legătură în caz de criză informatică (EU-CyCLONe), care a fost creată la intrarea în vigoare a [Directivei privind măsuri pentru un nivel comun ridicat de securitate cibernetică în Uniune (Directiva NIS 2)](https://digital-strategy.ec.europa.eu/en/policies/nis2-directive). Exercițiul va ajuta liderii din domeniul securității cibernetice să identifice domeniile în care sunt necesare îmbunătățiri în ceea ce privește modul standardizat de răspuns la incidente și la crize.

EU-CyCLONe are ca obiectiv să contribuie la **gestionarea incidentelor și a crizelor informatice majore la nivel operațional**. Această rețea completează structurile de securitate cibernetică existente la nivelul UE prin corelarea cooperării la nivel tehnic, cum ar fi echipa de intervenție în caz de incidente de securitate informatică (CSIRT), și la nivel politic, cum ar fi mecanismul integrat pentru un răspuns politic la crize (IPCR). Rezultatele obținute în cursul exercițiului vor contribui la evaluarea [planului privind răspunsul coordonat la incidentele și crizele de securitate cibernetică de mare amploare](https://eur-lex.europa.eu/eli/reco/2017/1584/oj)**,** adoptat în 2017.

\*

Comisarul european pentru agricultură, Janusz Wojciechowski, efectuează o vizită în România

Comisarul european pentru agricultură, Janusz Wojciechowski, se va deplasa în România pentru o vizită oficială miercuri, 6 noiembrie 2024.

Comisarul va participa, începând cu ora 10.30, la Conferința Națională a Clubului Fermierilor Români, care va avea loc la Hotelul Crowne Plaza din București. Tema conferinței este „Pactul multi-sectorial pentru o Politică Agricolă Integrată a României – obiectiv 2035”.

În cadrul evenimentului, înaltul oficial este invitat special în cadrul Dialogului interactiv UE-România despre Viitorul Agriculturii, unde va vorbi despre perspectivele fermierilor europeni în contextul provocărilor de mediu, geo-politice și ale extinderii UE. Totodată, comisarul european va avea o intervenție și în cadrul sesiunii plenare a evenimentului, cu tema „Viziune și acțiune pentru tranformarea sustenabilă a agriculturii”.

Înaintea vizitei, comisarul Wojciechowski a declarat: „*Va fi o plăcere și o onoare să mă adresez Conferinței Naționale a Clubului Fermierilor Români.*

*În primul rând, va fi o ocazie de a le mulțumi fermierilor din România pentru contribuția lor vitală la securitatea alimentară, atât în Europa, cât și în afara acesteia. În ultimii ani, fermierii din România au dat dovadă de o reziliență remarcabilă, trecând cu bine printr-o pandemie, prin recesiuni economice și prin criza energetică, pe lângă provocările legate de climă. În pofida acestor provocări, ei s-au asigurat că, în fiecare zi, indiferent ce se întâmplă, avem pe masă alimente sănătoase și de înaltă calitate.*

*În timpul mandatului meu, am discutat cu fermierii din România în numeroase ocazii. La începutul acestui an, am primit la Bruxelles o delegație a Clubului Fermierilor Români, condusă de directorul executiv al acesteia, dl Ciolacu. Îmi amintesc că dl Ciolacu era însoțit de un grup de aproape 40 de tineri fermieri, ale căror idei și inițiative au fost cu adevărat impresionante.*

*În cadrul Conferinței Naționale de la București, aș dori să răspund celor mai importante preocupări pe care le-am auzit de la fermierii români în ultimii ani și în ultimele luni, precum și aspectelor mai ample care au un impact asupra agriculturii românești și europene, printre care evoluțiile pieței, fenomenele meteorologice extreme și viabilitatea economică a fermelor familiale. De asemenea, aș dori să prezint modul în care Comisia Europeană le stă alături fermierilor români și lucrează pentru fermierii români, pentru a-i ajuta să facă față acestor provocări.”*

\*

Participarea Ramonei Chiriac la evenimentul „Fondul Social pentru Climă: Provocări și Oportunități”

Ieri, 4 noiembrie, Ramona Chiriac, șefa Reprezentanței Comisiei Europene în România, a susținut un discurs în cadrul evenimentului „Fondul Social pentru Climă: Provocări și Oportunități”, organizat de Administrația Prezidențială a României.

Evenimentul „Fondul Social pentru Climă: Provocări și Oportunități” s-a desfășurat la București și a constat în prezentarea rezultatelor activității grupului de lucru pentru elaborarea unui document programatic referitor la Planul Social pentru Climă, aflat sub coordonarea Departamentului Climă și Sustenabilitate din cadrul Administrației Prezidențiale a României. Grupul de lucru reunește experți în domeniile tranziției climatice, sărăciei energetice, finanțării verzi și transportului sustenabil.

În cadrul intervenției sale, Ramona Chiriac a reiterat faptul că Fondul social pentru climă este primul fond de acest gen și de această amploare. El este instituit pentru a contribui la o tranziție echitabilă din punct de vedere social către neutralitatea climatică și pentru a asigura faptul că nimeni nu este lăsat în urmă pe parcursul tranziției verzi.

De asemenea, obiectivul său specific este de a aborda impactul social al noului mecanism de stabilire a prețului carbonului pentru combustibilii utilizați în sectorul clădirilor și în cel al transportului rutier (ETS2) asupra celor mai vulnerabili cetățeni din UE, în special asupra celor afectați de sărăcia energetică și de sărăcia din perspectiva transporturilor.

Șefa Reprezentanței Comisiei Europene în România s-a concentrat și pe faptul că Fondul social pentru climă va mobiliza cel puțin 86,7 miliarde EUR în perioada 2026-2032, menționând faptul că toate statele membre vor beneficia de acest fond. *„Cu alte cuvinte, s-ar putea spune că Fondul social pentru climă este pilonul de tranziție justă al cadrului privind clima pentru 2030. El este conceput să aibă un dublu element de solidaritate: între statele membre și pentru grupurile cele mai vulnerabile dintr-un stat membru.”*

*„România se numără printre primii 3 beneficiari neți ai fondului. România va primi 9,25% din pachetul financiar al Fondului social pentru climă, adică aproximativ 6 miliarde EUR. Împreună cu contribuția națională a țării (minimum 2 miliarde EUR), Planul social pentru climă al României va valora cel puțin 8 miliarde EUR. Aceasta este o ocazie uriașă pentru România de a aborda problema sărăciei energetice și a sărăciei din perspectiva transporturilor și de a-și decarboniza sectorul clădirilor și cel al transporturilor”,* a declarat Ramona Chiriac.

Ramona Chiriac a reamintit faptul că responsabilitatea pentru implementarea fondului pe teren le revine statelor membre, începând cu pregătirea unor planuri sociale pentru climă naționale care să fie relevante, eficiente, eficace și coerente. Aceste planuri trebuie prezentate până la 30 iunie 2025. Implementarea corectă a Fondului social pentru climă este esențială în vederea atragerii unui sprijin mai larg pentru tranziția verde și energetică în rândul cetățenilor europeni. De asemenea, este o oportunitate de a integra politici din domeniul climei, al energiei și al transporturilor cu politici sociale și regionale, pentru a aborda provocările reale cu care se confruntă grupurile cele mai vulnerabile, asigurând în același timp realizarea de reduceri de emisii în sectorul clădirilor și în cel al transporturilor.

*„Doresc să felicit România, care se remarcă prin pregătirea la timp pentru implementarea Fondului social pentru climă. Salutăm faptul că sunteți unul dintre puținele state membre care au început să instituie din timp structura de guvernanță adecvată pentru pregătirea planurilor sociale pentru climă, inclusiv grupurile de lucru interministeriale și implicarea părților interesate. Am fost și suntem de asemenea foarte mulțumiți să constatăm că România profită de oportunitatea de a beneficia de sprijin în cadrul instrumentului de sprijin tehnic al Comisiei. Permiteți-mi să subliniez faptul că nu sunteți singuri în procesul dumneavoastră de pregătire”,*a mai declarat Ramona Chiriac.

\*

Statistici: Consiliul adoptă un regulament revizuit și aprobă concluzii privind statisticile europene

Consiliul a adoptat astăzi modificări ale cadrului juridic al UE privind dezvoltarea, producerea și difuzarea statisticilor europene, marcând o etapă importantă în modernizarea Sistemului Statistic European.

Consiliul a aprobatde asemenea concluzii privind statisticile UE, în care salută progresele înregistrate în ceea ce privește ținerea unor statistici comparabile și fiabile pentru o mai bună elaborare a politicilor și oferă orientări pentru lucrările viitoare în acest domeniu.

**Un cadru statistic adecvat pentru viitor**

Regulamentul revizuit pune bazele pentru ca statisticile europene să fie adecvate pentru viitor prin asigurarea unui acces susținut la datele deținute de întreprinderi și de administrațiile publice în scopuri statistice. Aceasta va permite Sistemului Statistic European să valorifice potențialul surselor de date și al tehnologiilor digitale pentru a satisface cererile tot mai mari de statistici noi, mai detaliate și mai actuale și pentru a fi mai reactiv, reducând în același timp sarcina de raportare.

Regulamentul revizuit stabilește, de asemenea, un mecanism pentru răspunsul statistic la situațiile de criză, asigurând colectarea în timp util și eficace a datelor în perioadele în care este necesar.

**Concluzii privind statisticile**

În concluziile sale, Consiliul salută progresele înregistrate în ceea ce privește cerințele în materie de informare în cadrul uniunii monetare europene, statisticile privind procedura aplicabilă deficitelor excesive, supravegherea dezechilibrelor macroeconomice și statisticile structurale, evidențiind domeniile în care se pot aduce îmbunătățiri.

Concluziile salută revizuirea Regulamentului nr. 223/2009 privind statisticile europene și îmbunătățirile aduse în cadrul raportului din 2024 al Comitetului economic și financiar privind stadiul cerințelor în materie de informare în cadrul uniunii monetare europene.

Consiliul salută de asemenea statisticile suplimentare pentru a pune în aplicare noul cadru european de guvernanță economică și încurajează dezvoltarea și publicarea în continuare a acestora.

În concluziile sale, Consiliul abordează în continuare evoluțiile înregistrate în ceea ce privește colectarea statisticilor din domeniul energiei și a statisticilor demografice și sociale, tehnicile statistice inovatoare pentru datele referitoare la întreprinderi, monitorizarea punerii în aplicare a obiectivelor de dezvoltare durabilă la nivelul UE și acțiunile întreprinse de Sistemul Statistic European pentru a elabora și a îmbunătăți statisticile privind proprietățile imobiliare comerciale.

**Context și etapele următoare**

Această adoptare formală a regulamentului marchează ultima etapă a procedurii legislative ordinare. Survine în urma obținerii unui acord cu Parlamentul European la 1 februarie 2023. Regulamentul va fi publicat în Jurnalul Oficial al Uniunii Europene și va intra în vigoare la 20 de zile de la publicare.

Regulamentul nr. 223/2009 oferă cadrul juridic la nivelul UE pentru dezvoltarea, producerea și difuzarea statisticilor europene. De la adoptarea regulamentului, societatea s-a schimbat profund. Sistemul Statistic European funcționează în prezent într-un context marcat de transformarea digitală profundă, care a creat noi nevoi de informare, alături de apariția a numeroase surse de date digitale.

La 10 iulie 2023, Comisia a propus modificarea Regulamentului nr. 223/2009 pentru a pregăti pentru viitor cadrul juridic care reglementează statisticile europene și pentru a îmbunătăți semnificativ capacitatea de reacție a Sistemului Statistic European la nevoile în materie de date.

Sistemul Statistic European este parteneriatul dintre Eurostat, Oficiul pentru Statistică al Uniunii Europene, institutele naționale de statistică și alte autorități naționale din statele membre responsabile cu dezvoltarea, producerea și difuzarea statisticilor europene. Acesta include, de asemenea, autoritățile statistice din țările din Spațiul Economic European (SEE) și din Elveția.

În plus, Consiliul aprobă concluzii privind statisticile UE în toamna fiecărui an, având în vedere importanța unor statistici de înaltă calitate, comparabile și fiabile pentru elaborarea politicilor economice ale UE și, în special, pentru coordonarea politicilor economice.

În concluziile sale, Consiliul analizează progresele înregistrate în ceea ce privește prioritățile statistice stabilite în cadrul Consiliului ECOFIN în anul precedent și oferă orientări pentru lucrările viitoare.

* Concluziile Consiliului privind statisticile UE, 5 noiembrie 2024
* [Regulamentul privind statisticile europene](https://data.consilium.europa.eu/doc/document/PE-65-2024-INIT/ro/pdf)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Apele uzate urbane: Consiliul adoptă noi norme pentru o epurare mai eficientă

Astăzi, Consiliul a dat undă verde finală directivei revizuite a UE privind epurarea apelor uzate urbane. Directiva revizuită extinde domeniul de aplicare la aglomerările mai mici, vizează mai mulți poluanți, inclusiv micropoluanți, și contribuie la neutralitatea energetică.

Noile norme constituie unul dintre principalele rezultate ale Planului de acțiune al UE privind reducerea la zero a poluării.

**Sunt vizate mai multe aglomerări și mai mulți poluanți**

Potrivit directivei revizuite, statele membre trebuie să colecteze și să epureze ape uzate din toate aglomerările urbane cu mai mult de 1 000 de locuitori echivalenți– o unitate de măsură utilizată pentru a calcula poluarea apelor uzate urbane – în conformitate cu standardele minime ale UE (în locul pragului de 2 000 de locuitori echivalenți stabilit în normele anterioare).

Pentru a combate mai bine poluarea și pentru a preveni evacuările de ape uzate urbane neepurate în mediu, toate aglomerările cu un număr de locuitori echivalenți cuprins între 1 000 și 2 000 trebuie să dispună de sisteme de colectare și toate sursele de ape uzate menajere trebuie să fie conectate la aceste sisteme până în 2035.

Pentru astfel de aglomerări, statele membre vor trebui să elimine **până în 2035materia organică biodegradabilă** din apele uzate urbane (epurare secundară) înainte ca acestea să fie evacuate în mediu. Derogările se vor aplica statelor membre în care acoperirea sistemelor de colectare este foarte scăzută și, în consecință, ar necesita investiții semnificative. Statele membre care au aderat mai recent la UE și care au făcut deja investiții semnificative mai recente pentru punerea în aplicare a directivei actuale (și anume România, Bulgaria și Croația) pot beneficia, de asemenea, de derogări.

**Până în 2039**, eliminarea **azotului și a fosforului** (epurarea terțiară) va fi obligatorie pentru stațiile de epurare a apelor uzate urbane care epurează ape uzate urbane cu o sarcină de cel puțin 150 000 de locuitori echivalenți. Pentru aceste stații de epurare a apelor uzate urbane, **până în 2045** statele membre vor trebui să aplice o epurare suplimentară pentru a elimina **micropoluanții**, cunoscută sub denumirea de epurare cuaternară.

**Micropoluanți**

Producătorii de produse farmaceutice și cosmetice – principala sursă de micropoluanți din apele uzate urbane – vor trebui să contribuie cu cel puțin **80%** din costurile suplimentare la epurarea cuaternară, prin intermediul unei scheme de **răspundere extinsă a producătorilor** (REP) și în conformitate cu principiul „poluatorul plătește”.

**Către neutralitatea energetică**

Sectorul epurării apelor uzate urbane ar putea juca un rol important în reducerea semnificativă a emisiilor de gaze cu efect de seră și în sprijinirea UE în atingerea obiectivului său de neutralitate climatică. Noile norme introduc un **obiectiv de neutralitate energetică**, ceea ce înseamnă că, **până în 2045**, stațiile de epurare a apelor uzate urbane care deservesc cel puțin 10 000 de locuitori echivalenți vor trebui să utilizeze energia din surse regenerabile generată de stațiile respective.

**Etapele următoare**

Această adoptare formală marchează astăzi ultima etapă a procedurii legislative ordinare.

Directiva urmează să fie semnată și publicată în Jurnalul Oficial al UE. Ea va intra în vigoare în a douăzecea zi de la data publicării.

Statele membre ale UE vor avea apoi la dispoziție până la 31 de luni pentru a-și adapta legislația națională astfel încât să țină seama de noile norme („transpunerea directivei”).

**Context**

Directiva privind epurarea apelor uzate urbane a fost adoptată în 1991. Obiectivul directivei respective era „protejarea mediului împotriva deteriorării provocate de evacuările de ape uzate provenite din surse urbane și din anumite sectoare industriale”.

Comisia a efectuat o evaluare a directivei în 2019. Evaluarea a confirmat că directiva anterioară s-a dovedit a fi foarte eficace în reducerea poluării apei și în îmbunătățirea epurării apelor uzate în ultimele trei decenii.

Evaluarea a arătat însă și că mai există surse de poluare de care nu se ține seama în mod adecvat în normele actuale. Printre acestea se numără poluarea din aglomerările mai mici și un spectru larg de micropoluanți nocivi. În plus, evaluarea a scos în evidență faptul că sectorul apelor uzate urbane este unul dintre cei mai mari consumatori de energie din sectorul public.

Comisia și-a înaintat propunerea de directivă revizuită la 26 octombrie 2022. Cei doi colegiuitori au ajuns la un acord cu privire la forma finală a textului la 29 ianuarie 2024.

* [Directiva privind epurarea apelor uzate urbane (reformare)](https://data.consilium.europa.eu/doc/document/PE-85-2024-INIT/ro/pdf)
* [Sesiunea publică și rezultatele votului](https://video.consilium.europa.eu/event/ro/27689)
* Declarații
* [Apele uzate urbane: Consiliul și Parlamentul ajung la un acord cu privire la noi norme pentru epurarea și monitorizarea mai eficiente (comunicat de presă, 29 ianuarie 2024)](https://www.consilium.europa.eu/ro/press/press-releases/2024/01/29/urban-wastewater-council-and-parliament-reach-a-deal-on-new-rules-for-more-efficient-treatment-and-monitoring)
* [Epurarea apelor uzate (informații generale)](https://www.consilium.europa.eu/ro/policies/wastewater-treatment/)
* [Planul de acțiune privind reducerea la zero a poluării](https://environment.ec.europa.eu/strategy/zero-pollution-action-plan_en)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

UE adoptă norme pentru a măsura mai bine contribuția mediului la economie

Astăzi, Consiliul a adoptat în mod formal Regulamentul modificat privind conturile economice de mediu europene, sistemul statistic comun al UE care **reunește informații economice și de mediu**.

Noile norme **extind domeniul de aplicare** al conturilor economice de mediu europene, introducând conturile pentru păduri, conturile referitoare la ecosisteme și conturile referitoare la subvențiile de mediu.

Regulamentul modificat urmărește să ofere **informații mai bune pentru Pactul verde european** cu scopul de a sprijini monitorizarea și evaluarea progreselor înregistrate de UE în îndeplinirea obiectivelor sale de mediu.

**Noi module pentru conturi**

Actualul Regulament privind conturile economice de mediu europene stabilește un cadru comun pentru colectarea, compilarea, transmiterea și evaluarea conturilor economice de mediu europene. Regulamentul conține șase module, inclusiv conturile referitoare la emisiile atmosferice și taxele referitoare la mediu.

Pentru ca UE să continue să urmeze calea îndeplinirii obiectivelor Pactului verde european, este esențial să fie colectate de la statele membre date relevante și detaliate. Prin urmare, noul regulament introduce trei noi module pentru conturile de mediu în vederea unei monitorizări mai cuprinzătoare:

* **conturile referitoare la ecosisteme**, care prezintă date despre amploarea și starea ecosistemelor și despre serviciile furnizate societății și economiei prin intermediul activelor ecosistemice
* **conturile pentru păduri**, care măsoară în mod specific suprafețele forestiere și proporția disponibilă pentru extracția de masă lemnoasă și urmăresc modificările de-a lungul timpului
* **subvențiile de mediu**, care identifică și cuantifică resursele ce sprijină Pactul verde prin activități și produse economice de protecție a mediului și de ocrotire a resurselor naturale

Statele membre vor începe să raporteze aceste date Comisiei (Eurostatul) în 2025 și 2026.

**Portalul de date statistice**

Regulamentul modificat introduce un nou portal de date statistice (tablou de bord statistic) pentru conturile economice de mediu, care va rezuma **indicatorii-cheie** și datele din aceste conturi într-un mod **ușor de înțeles și accesibil** pentru toți utilizatorii. Acesta va conține de asemenea date privind investițiile statelor membre în atenuarea schimbărilor climatice.

Portalul de date va fi gestionat de Comisie (Eurostat) începând din decembrie 2024 și va fi actualizat o dată pe an. El va fi pus la dispoziția publicului pe site-ul web al Eurostatului.

**Etapele următoare**

Această adoptare formală marchează ultima etapă din cadrul procedurii legislative ordinare. Regulamentul urmează să fie publicat în Jurnalul Oficial al Uniunii Europene și va intra în vigoare la 20 de zile de la publicare.

Până la 31 decembrie 2024 și, ulterior, cel puțin o dată la doi ani, Eurostatul va publica date și statistici privind atenuarea schimbărilor climatice, inclusiv privind investițiile aferente.

În termen de doi ani de la data intrării în vigoare a regulamentului, Comisia va prezenta un raport referitor la calitatea datelor disponibile privind subvențiile pentru energie, inclusiv subvențiile pentru combustibilii fosili, precum și privind adaptarea la schimbările climatice și apa și poate prezenta o propunere legislativă pentru a introduce alte trei module noi cu privire la aceste aspecte.

**Context**

Actualul regulament privind conturile economice de mediu include deja șase module: conturile referitoare la emisiile atmosferice, taxele referitoare la mediu în funcție de activitatea economică, conturile referitoare la fluxul de materiale la scară economică, conturile de cheltuieli pentru protecția mediului, conturile sectorului bunurilor și serviciilor de mediu și conturile referitoare la fluxurile fizice de energie.

Normele existente prevedeau introducerea ulterioară a unor noi module în temeiul unor propuneri ale Comisiei; la 11 iulie 2022, Comisia a adoptat propunerea relevantă.

La 15 decembrie 2022, Consiliul a convenit asupra mandatului său de negociere. După un trilog derulat la 5 decembrie 2023 și după mai multe reuniuni tehnice, Parlamentul European și Consiliul au convenit asupra formei finale a regulamentului.

* [Regulamentul privind introducerea de noi module pentru conturile de mediu](https://data.consilium.europa.eu/doc/document/PE-31-2024-INIT/ro/pdf)
* [Sesiunea publică și rezultatele votului](https://video.consilium.europa.eu/event/en/27689)
* [Conturile de mediu – stabilirea legăturilor dintre mediu și economie (Eurostat)](https://ec.europa.eu/eurostat/statistics-explained/index.php?title=Environmental_accounts_-_establishing_the_links_between_the_environment_and_the_economy)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Fondul de redresare și reziliență: Consiliul dă undă verde planurilor modificate ale Țărilor de Jos și Cehiei

Consiliul a aprobat astăzi evaluarea pozitivă a Comisiei cu privire la planurile de redresare și reziliență modificate ale Țărilor de Jos și Cehiei.

Potrivit analizei Comisiei, modificările specifice prezentate de cele două state membre nu afectează relevanța, eficacitatea, eficiența și coerența planurilor lor de redresare și reziliență.

**Țările de Jos**

La 16 septembrie 2024, Țările de Jos au prezentat modificări specifice ale planului lor de redresare și reziliență. Planul este în valoare de 5,4 miliarde EUR sub formă de granturi și împrumuturi.

**Cehia**

La 13 septembrie 2024, Cehia a prezentat modificări specifice ale planului său de redresare și reziliență. Planul este în valoare de 9,2 miliarde EUR sub formă de granturi și împrumuturi.

**Context**

MRR este programul UE de sprijin financiar la scară largă ca răspuns la provocările pe care pandemia de COVID-19 le-a creat pentru economia europeană. El este elementul central al NextGenerationEU, un instrument temporar de redresare care îi permite Comisiei să atragă fonduri pentru a contribui la repararea daunelor economice și sociale imediate cauzate de pandemie.

Pentru a beneficia de mecanism, statele membre trebuie să înainteze Comisiei planuri de redresare și reziliență (PRR), în care să prezinte reformele și investițiile pe care intenționează să le pună în aplicare până la sfârșitul anului 2026.

În acest scop au fost angajate până acum 648 de miliarde EUR. Până în prezent, toate planurile de redresare și reziliență au fost aprobate, au fost primite 70 de cereri de plată și au fost plătite 268 de miliarde EUR.

* [Decizia de punere în aplicare a Consiliului privind planul modificat al Cehiei](https://data.consilium.europa.eu/doc/document/ST-14663-2024-INIT/ro/pdf)
* [Decizia de punere în aplicare a Consiliului privind planul modificat al Țărilor de Jos](https://data.consilium.europa.eu/doc/document/ST-13789-2024-INIT/ro/pdf)
* [Un plan de redresare pentru Europa (informații generale)](https://www.consilium.europa.eu/ro/policies/eu-recovery-plan/)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Combaterea criminalității transfrontaliere: Consiliul adoptă un act legislativ al UE privind transferul de proceduri

Consiliul a dat undă verde finală unui act legislativ al UE care reglementează condițiile în care procedurile într-o cauză penală inițiate într-un stat membru pot fi transferate într-un alt stat membru.

Actul legislativ va avea un rol esențial în a asigura că o infracțiune este investigată sau urmărită penal de statul cel mai bine plasat. De asemenea, previne desfășurarea de proceduri paralele inutile (cu privire la aceeași persoană suspectată) în diferite state membre ale UE și, prin urmare, va contribui la combaterea mai eficace a criminalității transfrontaliere.

<p>Bence Tuzson, ministrul ungar al justiției</p>
Combaterea criminalității transfrontaliere necesită o colaborare între statele membre ale UE. Asigurarea faptului că responsabilitatea anchetei penale va reveni statului membru care este cel mai bine plasat este de o importanță crucială în acest sens.

**Bence Tuzson, ministrul ungar al justiției**

Normele adoptate astăzi vor îmbunătăți, de asemenea, respectarea drepturilor fundamentale ale persoanelor suspectate sau acuzate în procesul de transfer al procedurilor penale dintr-o țară în alta.

**Norme comune pentru transferul procedurilor**

În temeiul noului act legislativ, autoritățile unei țări vor decide să solicite transferul procedurilor (într-un alt stat membru) pe baza unei liste de criterii. Sunt incluse cazurile în care infracțiunea a fost săvârșită pe teritoriul statului membru în care urmează să fie transferate procedurile sau cazurile în care una sau mai multe persoane suspectate sau acuzate se află în statul membru respectiv.

**Etapele următoare**

Regulamentul va intra în vigoare în a douăzecea zi de la data publicării în Jurnalul Oficial al Uniunii Europene. Regulamentul este direct aplicabil și se va aplica la doi ani după intrarea sa în vigoare.

**Context**

Ca urmare a creșterii criminalității transfrontaliere, justiția penală în cadrul UE se confruntă din ce în ce mai mult cu situații în care mai multe state membre au competența de a urmări penal același caz. Actul legislativ adoptat astăzi este primul instrument specific al UE care reglementează transferul de proceduri.

* [Regulamentul privind transferul procedurilor în materie penală](https://data.consilium.europa.eu/doc/document/PE-72-2024-INIT/ro/pdf)
* [Anchetele penale: Consiliul și PE ajung la un acord referitor la actul legislativ privind transferul de proceduri care va contribui la combaterea mai eficace a criminalității transfrontaliere (comunicat de presă, 6 martie 2024)](https://www.consilium.europa.eu/ro/press/press-releases/2024/03/06/criminal-investigations-council-and-ep-reach-agreement-on-transfer-of-proceedings-law-that-will-help-fight-cross-border-crime-more-effectively)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Fiscalitate: Consiliul ajunge la un acord cu privire la pachetul legislativ intitulat „TVA în era digitală”

Consiliul a ajuns astăzi la un acord cu privire la noile măsuri care vor adapta normele UE privind taxa pe valoarea adăugată (TVA) la era digitală. Acest pachet legislativ, care conține norme noi privind facturile electronice și raportarea datelor în timp real, precum și privind activitățile desfășurate prin intermediul platformelor digitale, va combate frauda fiscală, va sprijini întreprinderile și va promova digitalizarea.

După aproape doi ani de negocieri, Consiliul a ajuns la un acord cu privire la pachetul TVA. Acesta reprezintă o piatră de temelie pentru tranziția digitală și un pas important în îmbunătățirea competitivității <p>Mihály Varga, ministrul ungar al finanțelor</p>
UE. Noile norme vor aduce la zi sistemele noastre de TVA pentru a reflecta digitalizarea economiilor noastre, a contribui la combaterea fraudei în materie de TVA și a ușura obligațiile administrative ale întreprinderilor mici și ale prestatorilor individuali de servicii. Decizia de astăzi a fost precedată de discuții intense conduse de președinția ungară; le mulțumim astfel tuturor delegațiilor pentru abordarea lor constructivă și pentru activitatea lor asiduă.

**Mihály Varga, ministrul ungar al finanțelor**

Acordul se referă la trei acte – o directivă, un regulament și un regulament de punere în aplicare – care, împreună, operează modificări în ceea ce privește trei aspecte diferite ale sistemului de TVA. Noile reguli:

* vor face ca obligațiile de raportare în materie de TVA pentru tranzacțiile transfrontaliere să devină complet digitale până în 2030
* vor obliga platformele online să plătească TVA pentru serviciile închiriere de locuințe pe termen scurt și pentru serviciile de transport de persoane în cele mai multe dintre cazurile în care furnizorii individuali de servicii nu percep TVA
* vor îmbunătăți și extinde ghișeele unice online în materie de TVA, astfel încât întreprinderile să nu fie nevoite să efectueze înregistrări costisitoare în scopuri de TVA în fiecare stat membru în care își desfășoară activitatea

**Raportarea digitală în materie de TVA**

În prezent, întreprinderilor li se solicită o dată la câteva luni să prezinte autorităților lor fiscale naționale „declarații recapitulative” privind bunurile și serviciile vândute întreprinderilor din alte state membre ale UE care sunt impozabile în statele membre respective.

Acest lucru creează posibilitatea ca autorii fraudelor să se folosească de dificultatea cu care se confruntă autoritățile în a detecta rapid tranzacțiile suspecte sau frauduloase, deoarece datele sunt incomplete și nu sunt disponibile în timp real.

Consiliul a convenit acum că va fi instituit un sistem de raportare digitală în timp real în scopuri de TVA, prin intermediul facturilor electronice.

Întreprinderile vor emite facturi electronice pentru tranzacțiile transfrontaliere între întreprinderi și vor raporta automat datele administrației lor fiscale. Acest sistem se va baza pe standardul european existent pentru facturarea electronică în domeniul achizițiilor publice. Administrațiile fiscale naționale vor face apoi schimb de date prin intermediul unui nou sistem informatic care va fi capabil să realizeze analize ale activităților suspecte.

Un cadru la nivel național va asigura calitatea datelor cuprinse în facturile electronice, oferind flexibilitate statelor membre în ceea ce privește operaționalizarea cadrului respectiv.

Acesta le va oferi statelor membre informații rapide și complete cu privire la tranzacțiile transfrontaliere pe care le pot utiliza pentru a combate frauda în materie de TVA.

Consiliul a convenit că sistemul UE ar trebui să fie funcțional în 2030 și că toate sistemele naționale existente ar trebui să devină interoperabile cu sistemul UE până în 2035.

**TVA-ul pentru economia platformelor**

În prezent, mulți furnizori online de servicii de închiriere de locuințe și de transport de persoane nu plătesc TVA. Acest lucru se datorează în principal faptului că aceștia adesea sunt fie furnizori individuali (cum ar fi un șofer sau o persoană care își închiriază apartamentul), fie întreprinderi mici care, de obicei, nu sunt obligate să se înregistreze în scopuri de TVA sau, în mult cazuri, pur și simplu nu cunosc obligațiile care le revin sau normele fiscale pe care trebuie să le respecte în alte state membre.

Acest lucru face ca sume mari de TVA să nu fie colectate și, uneori, are drept rezultat o concurență neloială între serviciile tradiționale de cazare și de transport și cele care sunt furnizate prin intermediul platformelor.

Potrivit noilor norme, operatorii din cadrul economiei platformelor vor fi responsabili de colectarea și plata TVA, în cazurile în care furnizorii lor de servicii nu plătesc ei înșiși TVA (în conformitate cu așa-numitul model al „furnizorului presupus”). Platforma va colecta TVA-ul direct de la client și îl va plăti autorităților fiscale.

Consiliul le-a oferit statelor membre o mai mare flexibilitate prin extinderea definiției în scopuri fiscale a închirierii de locuințe pe termen scurt și prin acordarea posibilității ca statele membre să scutească întreprinderile mici și mijlocii (IMM-uri) de la aplicarea normelor privind furnizorul presupus. Consiliul a fost, de asemenea, de acord să se acorde o scurtă perioadă de tranziție pentru aplicarea normelor privind furnizorul presupus.

**Ghișeul unic pentru înregistrarea în scopuri de TVA**

Pentru moment, există un sistem de „ghișee unice” care le permite întreprinderilor să declare și să plătească TVA-ul datorat pentru vânzările lor de bunuri și servicii către consumatori dintr-o țară a UE în alta, prin intermediul administrației unui stat membru și într-o singură limbă. Cu toate acestea, întreprinderile care doresc să vândă bunuri consumatorilor într-un alt stat membru decât statul lor membru (de exemplu, dintr-un depozit sau dintr-o piață săptămânală aflată în statul membru respectiv) trebuie în continuare să se înregistreze în scopuri de TVA de două ori.

Prin urmare, noile norme vor extinde acum domeniul de aplicare al „ghișeelor unice” existente pentru a include și vânzările de la întreprinderi către consumatori de anumite articole, cum ar fi energia electrică sau gazul, care sunt efectuate într-un alt stat membru decât statul lor membru – iar nu doar livrările transfrontaliere. Vor fi incluse, așadar, și situațiile în care întreprinderile doresc doar să deplaseze mărfuri către un alt stat membru pentru a le vinde acolo direct consumatorilor într-o etapă ulterioară.

Astfel, ghișeul unic extins va permite unui număr și mai mare de întreprinderi să își îndeplinească obligațiile în materie de TVA prin intermediul unui portal online unic și într-o singură limbă.

Consiliul a convenit, de asemenea, să transfere răspunderea pentru plata TVA în tranzacțiile între întreprinderi de la furnizorul unui bun sau al unui serviciu la cumpărător în cazul în care furnizorul respectiv nu este stabilit în statul membru în care este datorat TVA-ul (în cadrul așa-numitului „mecanism al taxării inverse”). Acest lucru era deja posibil în unele situații, însă va deveni obligatoriu în viitor.

Spre deosebire de propunerea Comisiei, Consiliul a decis să nu extindă dispoziția existentă privind furnizorul presupus – care atribuie responsabilitatea pentru colectarea TVA-ului platformelor care facilitează tranzacțiile, iar nu furnizorilor subiacenți – la toate bunurile furnizate de platformele online și la transferurile de bunuri proprii. De asemenea, Consiliul a convenit să nu modifice normele privind operele de artă și antichitățile.

Consiliul a decis, de asemenea, să examineze propunerea de a face obligatoriu ghișeul unic pentru importuri în cadrul aspectelor legate de TVA ale propunerii de reformare a Codului vamal al Uniunii, care se află în prezent în discuție în cadrul Consiliului.

**Context și etapele următoare**

La 8 decembrie 2022, Comisia a prezentat pachetul „TVA în era digitală”, care constă în trei propuneri:

* o propunere de directivă a Consiliului de modificare a Directivei 2006/112/CE în ceea ce privește normele în materie de TVA pentru era digitală;
* o propunere de regulament al Consiliului de modificare a Regulamentului (UE) nr. 904/2010 în ceea ce privește acordurile de cooperare administrativă în materie de TVA necesare pentru era digitală
* o propunere de regulament de punere în aplicare al Consiliului de modificare a Regulamentului de punere în aplicare (UE) nr. 282/2011 în ceea ce privește cerințele de informare pentru anumite regimuri de TVA

Directiva și regulamentul fac obiectul unei proceduri legislative speciale. În cadrul Consiliului este necesară unanimitatea pentru toate cele trei acte juridice. Parlamentul European a fost consultat și a emis avizul său la 22 noiembrie 2023. Cu toate acestea, ca urmare a modificărilor substanțiale aduse de Consiliu în ceea ce privește directiva, Parlamentul European va fi consultat din nou cu privire la textul convenit.

Textul va trebui apoi să fie adoptat în mod formal de Consiliu înainte de a fi publicat în Jurnalul Oficial al UE și de a intra în vigoare.

* [Proiect de directivă a Consiliului referitor la normele în materie de TVA pentru era digitală – abordare generală](https://data.consilium.europa.eu/doc/document/ST-14961-2024-INIT/ro/pdf)
* [Proiect de regulament al Consiliului referitor la acordurile de cooperare administrativă în materie de TVA necesare pentru era digitală – acord politic](https://data.consilium.europa.eu/doc/document/ST-14962-2024-INIT/ro/pdf)
* [Proiect de regulament de punere în aplicare al Consiliului referitor la cerințele de informare pentru anumite regimuri de TVA – acord politic](https://data.consilium.europa.eu/doc/document/ST-14963-2024-INIT/ro/pdf)
* [Declarații](https://www.consilium.europa.eu/en/documents-publications/public-register/public-register-search/?WordsInSubject=&WordsInText=&DocumentNumber=14964%2F24+&InterinstitutionalFiles=&DocumentTypes=&DateFrom=&DateTo=&MeetingDateFrom=&MeetingDateTo=&DocumentLanguage=RO&OrderBy=DOCUMENT_DATE+ASC)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Materiale de construcții: Consiliul adoptă o lege privind produsele pentru construcții curate și inteligente

Consiliul a adoptat astăzi Regulamentul privind produsele pentru construcții (RPC), care armonizează normele UE privind comercializarea acestor produse, facilitează libera lor circulație pe piața unică, reduce sarcinile administrative și promovează economia circulară și dezvoltarea tehnologică în acest sector. Aceasta este ultima etapă a procesului decizional.

RPC actualizează normele existente ale UE în acest domeniu și oferă posibilitatea de adaptare a standardizării la noile evoluții tehnice, asigurând o mai bună informare a consumatorilor prin crearea de pașapoarte digitale pentru produse și facilitând alegerile ecologice. Noul regulament facilitează adoptarea de noi standarde și împuternicește Comisia să adopte specificații comune în anumite condiții atunci când calea obișnuită de standardizare este blocată. Acesta prevede, de asemenea, dezvoltarea unui sistem de pașapoarte digitale pentru bunurile de construcții.

Regulamentul adoptat astăzi modifică definiția „produsului pentru construcții”. RPC stabilește obligațiile producătorilor, ale importatorilor și ale altor operatori economici și consolidează supravegherea pieței și protecția consumatorilor. În același timp, RPC respectă faptul că dreptul de a reglementa lucrările de construcții rămâne o competență națională.

**Etapele următoare**

În urma aprobării de astăzi de către Consiliu, actul legislativ a fost adoptat.

După semnarea de președinta Parlamentului European și de președintele Consiliului, regulamentul se va publica în Jurnalul Oficial al Uniunii Europene și va intra în vigoare în a douăzecea zi de la data publicării.

Articolele regulamentului referitoare la elaborarea standardelor vor fi aplicabile la o lună de la data intrării în vigoare. Toate celelalte articole din regulament se vor aplica la un an de la data intrării în vigoare, cu excepția articolului 92 (privind sancțiunile), care se va aplica la doi ani de la data intrării în vigoare.

**Context**

Ecosistemul construcțiilor reprezintă aproape 5,5% din PIB-ul UE și oferă locuri de muncă pentru aproximativ 25 de milioane de persoane, în peste 5 milioane de întreprinderi. Din industria produselor pentru construcții din UE fac parte 430 000 de întreprinderi, cu o cifră totală de afaceri de 800 de miliarde EUR. Acestea sunt, în principal, întreprinderi mici și mijlocii. Ele reprezintă un atu economic și social esențial pentru comunitățile locale din regiunile și orașele europene.

Clădirile sunt responsabile pentru aproximativ 50% din extracția și consumul de resurse și pentru peste 30% din totalul deșeurilor anuale ale UE. În plus, clădirile sunt responsabile de 40% din consumul de energie al UE și de 36% din emisiile de gaze cu efect de seră legate de energie.

Noul regulament privind produsele pentru construcții actualizează legislația existentă în acest domeniu, care datează din 2011. Revizuirea Regulamentului privind produsele pentru construcții face parte din pachetul de măsuri pe care Comisia l-a prezentat la 30 martie 2022, împreună cu Regulamentul privind proiectarea ecologică și Strategia UE pentru textile durabile și circulare. Aceste măsuri fac parte din Pactul verde european și din Planul de acțiune pentru economia circulară.

* Mandatul de negociere al Consiliului 2022/0094(COD)
* [Propunerea Comisiei](https://data.consilium.europa.eu/doc/document/ST-7799-2022-INIT/ro/pdf)
* [Produse pentru construcții circulare: Consiliul și Parlamentul ajung la un acord provizoriu (comunicat de presă, 13 decembrie 2023)](https://www.consilium.europa.eu/ro/press/press-releases/2023/12/13/circular-construction-products-council-and-parliament-strike-provisional-deal)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Solvabilitate II și IRRD: Consiliul aprobă noi norme pentru sectorul asigurărilor

Consiliul a adoptat astăzi două acte legislative care modifică Directiva Solvabilitate II, principalul act legislativ al UE în domeniul asigurărilor, și introduc noi norme privind redresarea și rezoluția în domeniul asigurărilor (IRRD).

Noile norme din cadrul Solvabilitate II vor consolida rolul sectorului asigurărilor și reasigurărilor în furnizarea de surse private de investiții pe termen lung întreprinderilor europene. În același timp, vor face acest sector mai rezilient și mai bine pregătit pentru viitoare provocări, în scopul unei mai bune protecții a deținătorilor de polițe de asigurare.

Datorită acestui dublu rol, sectorul asigurărilor va contribui la aprofundarea uniunii piețelor de capital, la finanțarea tranziției verzi și a celei digitale și la stimularea creșterii economice a Europei.

Obiectivul noii Directive privind redresarea și rezoluția în domeniul asigurărilor (IRRD) este de a asigura faptul că asigurătorii și autoritățile relevante din UE sunt mai bine pregătiți pentru situații de dificultăți financiare semnificative, astfel încât autoritățile să poată interveni devreme și rapid, inclusiv la nivel transfrontalier.

Noile norme vor proteja deținătorii de polițe de asigurare, reducând în același timp la minimum impactul asupra economiei și a sistemului financiar, și vor contribui la evitarea recurgerii la banii contribuabililor.

**Etapele următoare**

Directivele vor fi publicate în curând în Jurnalul Oficial al UE și vor intra în vigoare 20 de zile mai târziu. Noile norme vor începe să se aplice la doi ani de la intrarea lor în vigoare.

**Context**

La 22 septembrie 2021, Comisia a transmis Consiliului un pachet cuprinzător de revizuire a normelor din cadrul Solvabilitate II, alcătuit dintr-o propunere de modificare a Directivei Solvabilitate II și o propunere de directivă privind redresarea și rezoluția în domeniul asigurărilor (IRRD).

Adoptarea de către Consiliu vine în urma unui acord la care s-a ajuns cu Parlamentul European în primă lectură în cadrul procedurii de codecizie.

* [Directiva privind redresarea și rezoluția întreprinderilor de asigurare și de reasigurare](https://data.consilium.europa.eu/doc/document/PE-6-2024-INIT/ro/pdf)
* [Directiva de modificare a Directivei Solvabilitate II](https://data.consilium.europa.eu/doc/document/PE-5-2024-INIT/ro/pdf)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Inteligența artificială (IA): Consiliul aprobă concluzii menite să consolideze ambițiile UE

Astăzi, Consiliul a adoptat concluzii privind un **raport al Curții de Conturi Europene (CCE),** care vizează consolidarea ambițiilor UE în materie de IA, în special prin întărirea guvernanței și asigurarea unor investiții mai mari și mai bine direcționate atunci când se avansează în acest domeniu.

Consiliul este de acord cu concluzia Curții, potrivit căreia UE trebuie **să intensifice investițiile în IA**și să faciliteze **accesul la infrastructura digitală**, pentru a fi un actor competitiv la nivel mondial cu un impact global, pentru a-și asuma rolul de lider în dezvoltarea și implementarea IA, pentru a promova talentele și pentru a crea un ecosistem de excelență și încredere.

În plus, Consiliul subliniază că **impactul asupra mediului** al sistemelor de IA, **al calculului de înaltă performanță** și al posibilelor soluții de creștere a **eficienței energetice**, precum și al securizării unui lanț fiabil de aprovizionare cu hardware sunt factori importanți care ar trebui, de asemenea, luați în considerare în politicile privind IA.

Consiliul este de acord, de asemenea, cu Curtea în privința faptului că o cooperare strânsă și **o colaborare cu statele membre**și cu organizațiile internaționale, în vederea maximizării impactului investițiilor la nivelul UE și la nivel național, valorificând totodată sinergiile, este un element-cheie pentru a asigura **poziția de lider mondial a UE în domeniul IA** și poziționarea acesteia ca punct de referință pentru guvernanța IA. În acest sens, Consiliul invită Comisia să intensifice **comunicarea** periodică **de informații** către Consiliu și grupurile sale de pregătire relevante pentru a sprijini angajamentul strategic al UE în cadrul forurilor internaționale și cooperarea cu partenerii.

În cele din urmă, înțelegând că IA poate stimula **competitivitatea** europeană dacă rezultatele proiectelor de cercetare și inovare sunt comercializate sau exploatate direct sau indirect, Consiliul este de acord cu Curtea cu privire la necesitatea unor **obiective** și indicatori **de performanță măsurabili**. Consiliul adaugă însă că astfel de indicatori ar trebui să fie concepuți cu atenție, fără a aduce atingere obiectivului general al proiectelor, într-un mod care să nu adauge sarcini suplimentare beneficiarilor, statelor membre și entităților de implementare.

**Informații generale**

La 29 mai 2024, Curtea a publicat raportul său special, intitulat „Ambiția UE în ceea ce privește inteligența artificială – Pentru a înregistra progrese, sunt esențiale o guvernanță mai puternică și investiții mai mari și mai bine direcționate”, care oferă o evaluare aprofundată a eficacității mai multor acțiuni ale Comisiei din perioada 2018-2023, inclusiv a politicilor de sprijinire a cercetării și inovării în domeniul IA (2018-2022) și a inițiativelor de reglementare (2023). CCE subliniază că cadrul UE pentru coordonarea și reglementarea investițiilor UE în IA este în curs de elaborare, în timp ce coordonarea și evaluarea realizate de Comisie, împreună cu statele membre, au avut efecte limitate. Curtea constată, de asemenea, că punerea în aplicare a catalizatorilor prevăzuți pentru inovarea în domeniul IA este în curs și că, chiar dacă Comisia a stimulat finanțarea cercetării și inovării (C &I) în domeniul IA, un astfel de sprijin financiar nu dispune de un cadru eficace pentru monitorizarea performanței.

* [Raportul special nr. 8/2024 al CCE intitulat „Ambiția UE în ceea ce privește inteligența artificială – Pentru a înregistra progrese, sunt esențiale o guvernanță mai puternică și investiții mai mari și mai bine direcționate”, 29 mai 2024](https://www.eca.europa.eu/ro/publications?ref=SR-2024-08)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Hidrogen: Consiliul solicită punerea rapidă în aplicare a legislației UE și acțiuni coordonate pentru rețele, industrie și investitori

Consiliul a adoptat astăzi concluzii privind raportul special al Curții de Conturi referitor la politica industrială a UE privind hidrogenul curat. Concluziile salută raportul, solicită punerea rapidă în aplicare a cadrului de reglementare al UE, încurajează dezvoltarea unei rețele de transport interconectate și invită Comisia să ia măsuri care să sprijine atât competitivitatea industriei UE, cât și securitatea investițiilor.

**Jaloane către hidrogenul curat**

Concluziile Consiliului adoptate astăzi procedează la o analiză aprofundată a raportului special referitor la politica industrială a UE privind hidrogenul curat. Raportul evaluează eficacitatea Comisiei în ceea ce privește crearea condițiilor adecvate pentru piețele emergente ale hidrogenului curat și hidrogenului cu emisii scăzute de carbon. Raportul evaluează comunicările de politică și propunerile legislative ale UE [și anume Strategia pentru hidrogen a UE, planul REPowerEU, Directiva privind energia din surse regenerabile (RED III), Regulamentul ReFuelEU în domeniul aviației, Regulamentul FuelEU în domeniul maritim, Regulamentul privind industria „zero net” și pachetul privind gazele], precum și programele de finanțare care vizează dezvoltarea lanțului valoric al hidrogenului.

Concluziile remarcă faptul că Consiliul și Parlamentul au adoptat deja propuneri legislative importante (și anume pachetul privind gazele și hidrogenul și Regulamentul privind industria „zero net”), care vor ajuta UE să își atingă obiectivele în materie de energie și climă și să consolideze competitivitatea industriei sale strategice „zero net”. Cu toate acestea, pentru ca aceste acte legislative să contribuie la apariția ecosistemului european al hidrogenului, este important ca actualul cadru juridic să fie pus în aplicare rapid.

Concluziile acordă o importanță deosebită planurilor naționale privind energia și clima ale statelor membre atunci când se iau în considerare obiectivele la nivelul UE pentru producția și importul de hidrogen.

Potrivit concluziilor adoptate astăzi, interconectarea rețelelor europene va fi extrem de importantă pentru facilitarea transportului și stocării transfrontaliere a hidrogenului și pentru conectarea producătorilor și a cumpărătorilor.

Concluziile îndeamnă Comisia să țină seama de recomandările raportului Curții de Conturi Europene și să le dea curs prin acțiuni coerente, precum și să stabilească un echilibru adecvat între asigurarea unui avantaj competitiv pentru industria europeană, pe de o parte, și securitatea investitorilor, pe de altă parte.

**Context**

Atunci când Curtea de Conturi Europeană publică un raport special, Consiliul redactează concluzii în vederea găsirii de soluții la problemele ridicate.

Raportul special al Curții de Conturi Europene intitulat „Politica industrială a UE privind hidrogenul curat – Cu un cadru legislativ în mare parte adoptat, a sosit timpul pentru a vedea care este realitatea de pe teren”, a fost adoptat la 17 iulie 2024.

* [Concluziile Consiliului privind Raportul special nr. 11/2024 al Curții de Conturi Europene, intitulat „Politica industrială a UE privind hidrogenul curat – Cu un cadru legislativ în mare parte adoptat, a sosit timpul pentru a vedea care este realitatea de pe teren”, 5 noiembrie 2024](https://data.consilium.europa.eu/doc/document/ST-15152-2024-INIT/ro/pdf)
* [Raportul special 11/2024: Politica industrială a UE privind hidrogenul curat | Curtea de Conturi Europeană](https://www.eca.europa.eu/ro/publications?ref=SR-2024-11)

[Vizitați pagina reuniunii](https://www.consilium.europa.eu/ro/meetings/ecofin/2024/11/05/)

\*

Dialogul macroeconomic cu partenerii sociali, desfășurat la 4 noiembrie 2024

Președinția Consiliului, Banca Centrală Europeană și Comisia Europeană s-au întâlnit cu partenerii sociali europeni la 4 noiembrie 2024 pentru a discuta despre evoluțiile recente ale situației economice, precum și pe o temă aleasă de președinția ungară, și anume: „schimbările demografice care au un impact asupra competitivității”.

**Mihály Varga, ministrul finanțelor al Ungariei, statul care deține în prezent președinția Consiliului**

*Rolul Europei în economia mondială a scăzut semnificativ în ultimele decenii, decalajul în materie de competitivitate continuând să se adâncească față de principalii concurenți mondiali. Au loc discuții frecvente – și este firesc să fie așa – cu privire la concentrarea intervențiilor în materie de politici asupra unor domenii-cheie, cum ar fi asigurarea creșterii veniturilor reale, sporirea productivității și a nivelurilor de investiții și valorificarea adecvată a oportunităților oferite de revoluția digitală. Îmbătrânirea rapidă a societăților europene, scăderea ratelor natalității, împovărarea sistemelor de protecție socială și deficitele tot mai mari de forță de muncă sunt provocări persistente și din ce în ce mai ample în întreaga Europă, care necesită soluții urgente și eficace, în special în direcția sprijinirii familiilor și a gospodăriilor cu copii în întreținere. Prin urmare, ar trebui să se acorde mai multă atenție corectării tendințelor demografice nefavorabile și din perspectiva competitivității.*

*Participanții la dialogul macroeconomic la nivel politic au purtat o discuție fructuoasă cu privire la posibilele căi de acțiune. Acum, când ne focalizăm eforturile pe redresarea competitivității și pe îmbunătățirea productivității, este important să ne amintim că, pentru ca aceste schimbări să dureze, este esențial ca populația europeană să crească și să fie prosperă.*

**Valdis Dombrovskis, vicepreședinte executiv, Comisia Europeană**

*Deși economia Europei se îmbunătățește încet-încet după o serie de crize, potențialul său de creștere poate fi afectat de investițiile private relativ scăzute, la care se adaugă deficitul de forță de muncă și de competențe. Odată cu demararea noului ciclu instituțional al UE, avem nevoie mai mult ca oricând de partenerii noștri sociali pentru a ne ajuta să depășim provocările viitoare: demografică și socială, economică și bugetară. În anii următori, ne vom concentra pe reforme și investiții vizând stimularea competitivității Europei și accelerarea ritmului – actualmente lent – de creștere a productivității, cu scopul permanent de a crea locuri de muncă de calitate, de a avea o participare mai echilibrată pe piața forței de muncă și de a menține coeziunea socială în toate statele membre.*

**Paschal Donohoe, președintele Eurogrupului**

*Dialogul macroeconomic reprezintă o bună ocazie de a face schimb de opinii cu partenerii sociali cu privire la economie. Deși se confruntă cu numeroase provocări externe, economia zonei euro a dat dovadă de reziliență. Facem progrese semnificative în ceea ce privește reducerea inflației, iar piața forței de muncă a rămas puternică. În prezent, ne concentrăm pe echilibrarea finanțelor publice și pe îmbunătățirea competitivității. Eurogrupul este implicat activ în aceste discuții, iar accentul pus astăzi pe provocările demografice a fost deosebit de util în cadrul procesului de examinare a soluțiilor de politică necesare.*

**Isabelle Schömann, secretara generală adjunctă a Confederației Europene a Sindicatelor (CES)**

*Modelarea politicii noastre macroeconomice astfel încât să asigure locuri de muncă de calitate necesită acțiuni decisive care să mobilizeze și să canalizeze investițiile. Pentru a aborda dificultățile definitorii ale epocii noastre, UE trebuie să se doteze cu un instrument de investiții permanent care să fie pe măsura lor. UE trebuie să compenseze eșecul reformei regulilor fiscale, care duce la austeritate și la o viitoare recesiune economică, în pofida discursului actual privind competitivitatea. În plus, impactul îmbătrânirii populației asupra politicilor bugetare ar trebui luat în considerare pe termen lung, prin revizuirea în sens ascendent a tendinței cheltuielilor publice. Concomitent, politica monetară ar trebui să fie concepută astfel încât să asigure locuri de muncă de calitate și să sprijine măsurile legate de cerere.*

*Lucrătorii se confruntă cu o situație de urgență în materie de justiție socială, caracterizată prin faptul că veniturile lor reale au scăzut, în timp ce profiturile întreprinderilor au crescut vertiginos. Pentru a restabili încrederea în proiectul european, instituțiile noastre trebuie să impoziteze averile excedentare și profiturile excepționale. De asemenea, nu se mai pot da „cecuri în alb” corporațiilor și este nevoie de o condiționalitate socială puternică pentru a asigura faptul că fiecare cent din banii publici este mobilizat pentru a menține și a crea locuri de muncă de calitate.*

**Markus J. Beyrer, directorul general al BusinessEurope**

*Realizarea ambițiilor noastre în materie de durabilitate, progres social și îmbunătățire a nivelului de trai depinde de existența unei baze economice solide. Cu toate acestea, în ultimii ani, motorul economic al Uniunii Europene a intrat în ralanti. Perspectivele noastre economice, publicate astăzi, estimează o creștere de doar 0,9 % în 2024 și de 1,3 % în 2025, subliniind necesitatea urgentă de a stimula competitivitatea Europei. Pentru a genera progrese autentice, competitivitatea trebuie să fie o prioritate centrală în toate deciziile de la nivelul UE. Odată cu începerea unui nou ciclu politic al UE, este urgent să se inițieze eforturi serioase cu scopul de a înlesni derularea de afaceri și efectuarea de investiții în Europa, precum și de a crea condiții mai tentante în acest sens.*

**Valeria Ronzitti, secretara generală a SGIEurope**

*UE are responsabilitatea istorică de a transforma provocările actuale în oportunități. Aceasta va necesita acțiuni decisive atât la nivel național, cât și la nivel european. Politicile bugetare și structurale trebuie să facă economia mai productivă, mai competitivă și mai rezilientă. Cheltuielile cu infrastructura nu trebuie să sufere ca urmare a creșterii cheltuielilor bugetare generate de îmbătrânirea populației. Această dilemă trebuie soluționată pe măsură ce statele membre își pregătesc planurile bugetare structurale pe termen mediu. În acest context, SGI Europe, împreună cu CES și SMEunited, a emis o declarație comună prin care solicita derularea unor consultări eficace cu partenerii sociali în ceea ce privește punerea în aplicare a noii guvernanțe economice a UE, deoarece exercițiul de asigurare a unui echilibru între investiții și bunăstarea socială nu poate fi abordat fără contribuția partenerilor sociali.*

**Véronique Willems, secretara generală a SMEunited**

*Suntem cu toții conștienți de faptul că dezvoltarea IMM-urilor noastre, precum și a industriei noastre stagnează și rămâne în urma concurenților noștri, după cum o confirmă cel mai recent barometru al SMEunited. Alegem să remediem problemele și deficiențele Europei, astfel cum sunt enumerate în rapoartele Draghi și Letta. Trebuie abordate problemele reprezentate de legislația excesiv de împovărătoare și de ineficiența administrațiilor publice, deoarece acestea slăbesc piața noastră unică și fac Europa mai puțin atractivă pentru investiții. În plus, schimbările demografice vor spori deficitul de forță de muncă și de competențe și vor pune în pericol continuitatea activităților economice. Trebuie să investim în continuare pentru a activa toate persoanele în vârstă de muncă, pentru a face munca rentabilă, pentru a îmbunătăți mobilitatea forței de muncă și pentru a face Europa mai atractivă pentru oamenii talentați din țări terțe. De asemenea, trebuie să sensibilizăm cu privire la transferul de întreprinderi, pentru a garanta supraviețuirea întreprinderilor existente și menținerea locurilor de muncă.*

**Andrzej Domański, ministrul finanțelor – (următoarea președinție poloneză: ianuarie-iunie 2025)**

*Securitatea va fi una dintre temele principale ale președinției poloneze din 2025. Aceasta înseamnă nu numai finanțarea capabilităților de apărare consolidate ale UE, ci și finalizarea pieței unice a UE, care constituie fundamentul prosperității economice și al competitivității europene. Președinția poloneză va pune piața unică în centrul discuțiilor politice. În special, considerăm că UE ar trebui să se concentreze asupra pieței unice a serviciilor, care are potențialul neexploatat de creștere anuală suplimentară în toate statele membre. Prin urmare, vom discuta această chestiune în cadrul următorului dialog macroeconomic la nivel politic, programat pentru martie 2025.*

**Stephanie Lose, ministrul finanțelor (reprezentată de Rasmus Degn, membru al Comitetului economic și financiar) – (viitoarea președinție daneză: iulie-decembrie 2025)**

*O Europă puternică din punct de vedere economic și competitivă, precum și securitatea noastră europeană constituie principalele priorități ale președinției daneze din 2025. Reformele economice, care abordează și provocările demografice cu care ne confruntăm, sunt vitale pentru construirea unei marje de manevră bugetară în sprijinul acestor priorități.*

Următorul dialog macroeconomic va fi organizat în cursul președinției poloneze.

Sursa: 1. <https://romania.representation.ec.europa.eu/index_ro>

2. <https://www.consilium.europa.eu/>

3. <https://www.europarl.europa.eu/>

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparține şi ne dorim să cuprindă exact informațiile care prezintă interes pentru dumneavoastră.

Sugestiile referitoare la genul de informație pe care doriți să o regăsiți în cuprinsul Buletinului informativ pot fi transmise pe adresa de poștă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 - 211 850/211 851**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/